open-index/open-wikipedia-markdown huggingface dataset:
ഹൈകെ മോസർ

ഒരു കൂടിയാട്ടം കലാകാരിയും അദ്ധ്യാപികയുമാണ് **ഡോ. ഹൈകെ മോസർ**. കൂടിയാട്ടത്തിൽ അരങ്ങേറ്റം നടത്തിയ ആദ്യ വിദേശവനിതയാണ് ഡോ. മോസർ. ട്യൂബിങ്ങൻ സർവ്വകലാശാലയിലെ ഇന്തോളജി വിഭാഗം അദ്ധ്യാപിക, സർവ്വകലാശാലയുടെ ഇൻസ്റ്റിറ്റ്യൂട്ട് ഓഫ് ഏഷ്യൻ ആൻഡ് ഓറിയെന്റൽ സ്റ്റഡീസ് സയന്റിഫിക് കോ-ഓർഡിനേറ്റർ എന്നീ നിലകളിൽ ഡോ. മോസർ പ്രവർത്തിക്കുന്നുണ്ട്. ഇന്ത്യയിലെ രംഗകലകൾ (പ്രത്യേകിച്ച് കൂടിയാട്ടം), മലയാളസംസ്കാരവും ഭാഷയും എന്നീ വിഷയങ്ങളാണ് ഡോ. മോസറിന്റെ പ്രധാന പ്രവർത്തനമേഖലകൾ. നങ്ങ്യാർ കൂത്തിലാണ് ഹൈകെ പി.എച്ച്.ഡി. നേടിയത്.

## വിശദാംശങ്ങൾ
ജർമ്മനിയിൽ വച്ച് കരോളിൻ ഗെർബെർട്ട് ഖാൻ നടത്തിയ ഭരതനാട്യ നൃത്തം കണ്ടശേഷമാണ് ഹൈക്കെയ്ക്ക് ഇന്ത്യയിൽ താല്പര്യം ജനിച്ചത്. കരോളിന്റെ ശിഷ്യയായ ഡോ. മോസർ എല്ലാ വർഷവും ചെന്നൈയിൽ കരോളിന്റെ ഗുരുവായ സാവിത്രി ജഗന്നാഥറാവുവിന്റെ കീഴിൽ ഭരതനാട്യമഭ്യസിക്കാൻ വരുമായിരുന്നു. പിന്നീട് ഡോ. മോസർ ഇന്തോളജിയിൽ ആകൃഷ്ടയായി. ചെറുതുരുത്തിയിൽ കേരളകലാമണ്ഡലത്തിൽ  കലാമണ്ഡലം ഗിരിജ, കലാമണ്ഡലം രാമ ചാക്യാർ എന്നിവരിൽ നിന്ന് കൂടിയാട്ടവും അഭ്യസിക്കാൻ ആരംഭിച്ചു. 

ഡോ. മോസർ ഇരുപതിലധികം തവണ കൂടിയാട്ടം അവതരിപ്പിച്ചിട്ടുണ്ട് (ഇതിൽ 14 തവണ ഇന്ത്യയ്ക്ക് പുറത്തായിരുന്നു അവതരണം). ഗുരു രാമ ചാക്യാർ യൂറോപ്പിൽ ജടായു വധം അവതരിപ്പിച്ചപ്പോൾ ഡോ. മോസർ സീതയുടെ വേഷമിട്ടിട്ടുണ്ട്. 

മൂഴിക്കുളം ലക്ഷ്മണസ്വാമിക്ഷേത്രത്തിനടുത്ത് നടക്കുന്ന കൂടിയാട്ടത്തിൽ പങ്കെടുക്കാൻ ഡോ. മോസർ സ്ഥിരമായി കേരളത്തിലെത്താറുണ്ട്.  ട്യൂബിങ്ങൺ സർവ്വകലാശാലയിൽ ഹെർമൻ ഗുണ്ടർട്ടിന്റെ പേരിൽ മലയാളം ചെയർ തുടങ്ങുന്ന പദ്ധതിയിൽ ഡോ. മോസർ പങ്കാളിയാണ്. ട്യൂബിങ്ങൺ സർവ്വകലാശാലയിലെ ഗുണ്ടർട്ട് കൃതികളുടെ ശേഖരം ഡിജിറ്റൈസ് ചെയ്യുന്ന പദ്ധതിയിലും ഡോ. മോസർ ഭാഗമാണ്. 1995 മുതൽ 98 വരെയാണ് ഡോ. മോസർ കലാമണ്ഡലത്തിൽ പഠനം നടത്തിയിരുന്നത്. നങ്ങ്യാർകൂത്തിലാണ് ഹൈകെ മോസർക്ക് ട്യൂബിങ്ങൺ സർവ്വകലാശാലയിൽ നിന്ന് ഡോക്ടറേറ്റ് ലഭിച്ചത്. കിള്ളിമംഗലം വാസുദേവൻ നമ്പൂതിരിപ്പാടിൽ നിന്ന് ഡോ. മോസർ സംസ്കൃതവും അഭ്യസിക്കുകയുണ്ടായി.

## കൃതികൾ
* നങ്ങ്യാർകൂത്ത് (2008)
* മന്ത്രാംഗം (2010) 
* ബിറ്റ്‌വീൻ ഫേം ആൻഡ് ഷേം (2011)
* കൂടിയാട്ടം അവതരണങ്ങളുടെ വീഡിയോ രേഖ തയ്യാറാക്കുക എന്ന പദ്ധതിയും ഡോ. മോസർ നടത്തുന്നുണ്ട്.

## പുരസ്കാരങ്ങൾ
* 2008-ൽ പ്രഷ്യൻ കൾച്ചറൽ ഹെരിറ്റേജ് ഫൗണ്ടേഷൻ ഡോ. മോസർക്ക് ഏൺസ്റ്റ്-വാൽഡ്ഷ്മിഡ്റ്റ് പുരസ്കാരം നൽകിയിട്ടുണ്ട്. 1988 മുതൽ നൽകിവരുന്ന ഈ പുരസ്കാരം ഇന്തോളജിയിൽ വേറിട്ടുനിൽക്കുന്ന ശാസ്ത്രീയ ഗവേഷണം നടത്തുന്നവർക്കാണ് നൽകുന്നത്. അഞ്ചുവർഷത്തിലൊരിക്കലാണ് പുരസ്കാരം നൽകാറ്. *മതം വേദിയിൽ* എന്ന പദ്ധതിയിൽ ഈ സമയത്ത് മോസർ ഗവേഷണം നടത്തുകയായിരുന്നു. 
* ക്ലൈസ്റ്റിന്റെ ഗ്രീക്ക് നാടകമായ പെന്തേസിലിയ കൂടിയാട്ടമായി അവതരിപ്പിച്ചതിന് ഡോ. മോസറിന് ജർമൻ സർക്കാരിന്റെ ബഹുമതി ലഭിച്ചിട്ടുണ്ട്. 

## അവലംബം
പുൽപ്പരുന്ത്

യൂറോപ്പിലും ഏഷ്യയിലും കാണാവുന്ന ഇടത്തരം വലിപ്പമുള്ള ഒരു ഇരപിടിയൻ പക്ഷിയാണ് **പുൽപ്പരുന്ത് **  (ഇംഗ്ലീഷ്: Common Buzzard, ശാസ്ത്രീയനാമം: *Buteo buteo*). അത്യധികം ശീതമില്ലാത്ത സ്ഥലങ്ങളിൽ പരുന്ത് സ്ഥിരമായി താമസിക്കുന്നു. 
## വിവരണം

പരുന്തിനു 58 സെ.മീ. വരെ നീളവും, വിടർത്തിയിരിക്കുന്ന ചിറകുകളുടെ അഗ്രങ്ങൾ തമ്മിൽ 136 സെ.മീ. വരെ  അകലവും,  1.364 കി.ഗ്രാം ശരീരഭാരവുമുണ്ടാകാറുണ്ട്

മരങ്ങളുള്ള പ്രദേശങ്ങളിലാണ് പരുന്തിനെ സാധാരണകാണുക, എന്നിരുന്നാലും തുറസ്സായ പ്രദേശങ്ങളിലും വിരളമല്ല. ചെറിയ എലി, മുയൽ തുടങ്ങിയ സസ്തനികളാണ് പ്രിയമെങ്കിലും, പാമ്പുകൾ, പല്ലികൾ, ചെറുപക്ഷികൾ മുതലായ കിട്ടുന്നതെന്തും ഭക്ഷിക്കും. ഉഴുതയുടെനെയുള്ള പാടങ്ങളിലും മറ്റും പ്രാണികളേയും വിരകളേയും മറ്റും നടന്ന് ഭക്ഷിക്കുന്നതd കാണാവുന്നതാണ്. ഭക്ഷണം കാലുകളിൽ റാഞ്ചിയെടുത്ത് സുരക്ഷിതമായ സ്ഥലത്ത് ചെന്നിരുന്ന് തിന്നുന്ന സ്വഭാവവും കണ്ടുവരുന്നു.

 

പരുന്തുകൾ കൂട്ടമായി ജീവിക്കുന്ന പക്ഷിയല്ലെങ്കിലും, ഒരേ സമയം ഒരേ സ്ഥലത്ത് ഒന്നിലധികം എണ്ണത്തെ കണാനാവും. ഭക്ഷണത്തിന്റെ ലഭ്യത ധാരാളമുണ്ടെങ്കിൽ പ്രത്യേകിച്ച് ഇങ്ങനെ കാണാമെങ്കിലും ഒറ്റയ്ക്കൊറ്റയ്ക്കാവും ഇരതേടുക. സ്വന്തം പരിധി കാത്തുസൂക്ഷിക്കുന്ന സ്വഭാവമുള്ളതിനാൽ ചെറുകലഹങ്ങളും ഉണ്ടാകാറുണ്ട്.

## അവലംബം

വർഗ്ഗം:പരുന്തുകൾ
എപിഡോറസ്

പുരാതന ഗ്രീസിലെ ഒരു ചെറു നഗരമായിരുന്നു(polis) **എപിഡോറസ്**.(Greek: Επίδαυρος, *Epidavrosഎപിഡാവ്രോസ്*; ഇംഗ്ലീഷ്: **Epidaurus** )  സാക്രോണിക് ഉൾക്കടലിന്റെ തീരത്താണ് ഈ നഗരം സ്ഥിതിചെയ്യുന്നത്. ഇന്ന് രണ്ട് ആധുനിക നഗരങ്ങളാണ് എപിഡാവ്രോസ് എന്ന് അറിയപ്പെടുന്നത്: പലായിയ എപിഡാവ്രോസ്, നിയ എപിഡാവ്രോസ് .

## അവലംബം

## പുറത്തേക്കുള്ള കണ്ണികൾ
റസ്സൽപുരം

[പകരം= തിരുവനന്തപുരം|ലഘുചിത്രം|432x432ബിന്ദു|ചാൾസ് റ്റേസ് റസ്സൽ 1912 ൽ തിരുവനന്തപുരം ജില്ലയിലെ ബാലരാമപുരത്തിനു സമീപം ഉള്ള ഞാറക്കാട് എന്ന ഗ്രാമത്തിൽ എസ് പി ഡേവിയുടെ ബംഗ്ലാവിന് മുന്നിൽ വെച്ച് എടുത്ത ചിത്രം. കൂടെ എസ് പി ഡേവിയെയും കാണാം. അന്ന് മുതൽ ഇന്ന് വരെ ഈ ഗ്രാമം റസ്സൽപുരം എന്ന പേരിൽ അറിയപ്പെടുന്നു.https://tv.jw.org/#en/mediaitems/LatestVideos/pub-jwb_201906_3_VIDEO]
യഹോവയുടെ സാക്ഷികളുടെ ആദ്യകാല പ്രചാരകൻ ആയ സി.റ്റി. റസ്സൽ തിരുവനന്തപുരം ജില്ലയിൽ ബാലരാമപുരത്തിന് സമീപം പ്രസംഗിച്ച സ്ഥലം **റസ്സൽപുരം** എന്നറിയപ്പെടുന്നു. മുൻപ് ഈ പ്രദേശം 'ഞാറക്കാട് ' എന്ന് അറിയപ്പെട്ടിരുന്നു. നാഗർകോവിൽ ഈത്താമൊഴി സ്വദേശി എസ് പി ദേവസഹായത്തിന്റെ (ഡേവി) ക്ഷണപ്രകാരം ആണ് റസ്സൽ 1912ൽ തിരുവിതാംകൂറിൽ എത്തിചേർന്നത്. അമേരിക്കയിൽ ശാസ്ത്ര-ചരിത്ര പഠനങ്ങൾ നടത്തിയിരുന്ന എസ് പി ഡേവി അവിടെ വെച്ചാണ് റസ്സലിനെ പരിചയപ്പെട്ടത്. റസ്സലിന്റെ അന്താരാഷ്ട്ര വേദവിദ്യാർത്ഥി പ്രസ്ഥാനത്തിൽ (*യഹോവയുടെ സാക്ഷികൾ 1931ന് മുൻപ് വരെ അങ്ങനെ ആണ് അറിയപ്പെട്ടിരുന്നത്* ) ആകൃഷ്ടൻ ആയ ഡേവി പിന്നീട് റസ്സൽപുരത്തും നാഗർകോവിലിന് സമീപം ഉള്ള പ്രദേശങ്ങളിലും നിരവധി ബൈബിൾ പഠന ഗ്രൂപ്പുകൾ ആരംഭിക്കുകയുണ്ടായി. റസ്സലിന്റെ മരണശേഷം വേദവിദ്യാർത്ഥി പ്രസ്ഥാനത്തിൽ നിന്നും പിൻവാങ്ങിയ എസ് പി ഡേവി 1939ൽ റസ്സൽപുരത്ത് അന്തരിച്ചു. റസ്സൽപുരം ഗവണ്മെന്റ് സ്കൂളിന് സമീപം അദ്ദേഹത്തിന്റെ ശവകുടീരം സ്ഥിതി ചെയ്യുന്നു. കൂടാതെ സ്കൂളിന് ഉള്ളിൽ റസ്സലിന്റെയും സ്കൂൾ സ്ഥാപകൻ ആയ എസ് പി ഡേവിയുടെയും ചിത്രങ്ങൾ ഇന്നും കാണാൻ ആകും.

റസ്സലിന്റെ പ്രവർത്തനം നിരീക്ഷിച്ച അന്നത്തെ തിരുവിതാംകൂർ മഹാരാജാവ് ശ്രീ മൂലം തിരുന്നാൾ രാമവർമ റസ്സലിനെ തന്റെ കൊട്ടാരത്തിലേക്കു ഹാർദ്ദമായി സ്വാഗതം ചെയ്തു. കൂടാതെ തിരുവനന്തപുരം വിക്‌ടോറിയ ജൂബിലി (VJT) ഹാളിൽ റസ്സലിനു പ്രസംഗം നടത്താൻ സൗകര്യം ഒരുക്കികൊടുക്കുകയും ചെയ്തു. മഹാരാജാവ് റസ്സലിന്റെ കൈയിൽ നിന്നും ബൈബിളും, 'തിരുവെഴുത്തുകളുടെ പഠനം' എന്ന റസ്സൽ എഴുതിയ പുസ്തക വാല്യങ്ങളും സ്വീകരിക്കുകയുണ്ടായി.റസ്സലിന്റെ ചിത്രം രാജാവ് ആവശ്യപ്പെടുകയും പിന്നീട് അത് കൊട്ടാരത്തിൽ സൂക്ഷിക്കപ്പെടുകയുമുണ്ടായി.https://wol.jw.org/en/wol/d/r1/lp-e/301977003

റസ്സൽപുരത്ത് ആദ്യമായി സൈക്കിളും തയ്യൽ മെഷീനും സിനിമയും പരിചയപെടുത്തിയത് എസ് പി ഡേവി ആണ്. 1914ൽ അന്താരാഷ്ട്ര വേദവിദ്യാർത്ഥി പ്രസ്ഥാനം പുറത്തിറക്കിയ  "സൃഷ്ടിപ്പിൻ ഫോട്ടോ നാടകം"(Photo Drama of Creation) പ്രൊജക്ടറും ചിമ്മിനി വിളക്കും ഉപയോഗിച്ച് റസ്സൽപുരത്തും സമീപപ്രദേശങ്ങളിലും അദ്ദേഹം പ്രദർശിപ്പിച്ചിരുന്നു. റസ്സലിനോടുള്ള ആദരസൂചകമായിട്ടാണ് ഞാറക്കാടിന് റസ്സൽപുരം എന്ന പേര് നല്കപ്പെട്ടത്.
തിരുവനന്തപുരം ജില്ലയിലെ ബാലരാമപുരം ഗ്രാമപഞ്ചായത്തിൽ റസ്സൽപുരം സ്ഥിതിചെയ്യുന്നു 
പകരം=SP Davey and CT Russell|ലഘുചിത്രം|'''എസ് പി ഡേവിയും സി റ്റി റസ്സലും 1912 ൽ കണ്ട് മുട്ടിയപ്പോൾ'''
പകരം=Crowd Welcoming Russell (1912)|ലഘുചിത്രം|ബാലരാമപുരത്തെ ജനങ്ങൾ റസ്സലിനെ സ്വാഗതം ചെയ്യുന്നു - 1912 ലെ ഫയൽ ചിത്രം
പകരം=Auditorium at Russellpuram|ലഘുചിത്രം|1912ൽ ഞാറക്കാട് പ്രദേശത്ത് (ഇന്നത്തെ റസ്സൽപുരം) റസ്സൽ പ്രസംഗിച്ച ഓഡിറ്റോറിയം
കമ്പ്യൂട്ടർ ആപ്ലിക്കേഷൻ കൺട്രോൾ ഹെഡ്‌സെറ്റ് (കാച്ച്)

മൗസിനു പകരമായി തലകൊണ്ട് പ്രവർത്തിപ്പിക്കാവുന്ന ഉപകരണമാണ് കമ്പ്യൂട്ടർ ആപ്ലിക്കേഷൻ കൺട്രോൾ ഹെഡ്‌സെറ്റ് (CACH) കെ.എസ്.ഇ.ബി.യിലെ സബ് എൻജിനീയർ കെ.സി. ബൈജുവാണ് ഇത് രൂപകല്പന ചെയ്തത്.

കാച്ച് ധരിക്കുന്നയാളുടെ തലയുടെ ചലനങ്ങൾക്കനുസരിച്ചാണ് കമ്പ്യൂട്ടർ മോണിട്ടറിലെ കഴ്സർ ചലിക്കുന്നത്. കവിൾകൊണ്ട് പ്രവർത്തിപ്പിക്കാൻ സാധിക്കുന്ന പ്രത്യേകതരം സ്വിച്ച് ഇതിൽ ഘടിപ്പിച്ചിരിക്കുന്നു.
## അവലംബം


വർഗ്ഗം:കമ്പ്യൂട്ടർ ഇൻപുട്ട് ഉപകരണങ്ങൾ
ഇത്രയും കാലം

ഷബാന-ഡയാനയുടെ ബാനറിൽ എൻ.ജി. ജോൺ നിർമ്മിച്ച് ഐ.വി. ശശി സംവിധാനം ചെയ്ത മലയാളചലച്ചിത്രമാണ് **ഇത്രയും കാലം**. ടി. ദാമോദരനാണ് ഈ ചിത്രത്തിന് കഥയും തിരക്കഥയും സംഭാഷണവുമെഴുതിയത്. 1987ൽ പ്രദർശനത്തിനെത്തിയ ഈ ചിത്രം താരബഹുലമായിരുന്നു.
 
## താരനിര

## പാട്ടരങ്ങ്
*വരികൾ:യൂസഫലി കേച്ചേരി
*ഈണം:  ശ്യാം

## അവലംബം


## പുറത്തേക്കുള്ള കണ്ണികൾ
*   
*   

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മമ്മുട്ടി-സീമ ജോഡി
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
വർഗ്ഗം:യൂസഫലി -ശ്യാം ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
അടിമകൾ ഉടമകൾ

സെഞ്ച്വറി ഫിലിംസിന്റെ ബാനറിൽ രാജു മാത്യു നിർമ്മിച്ച് ഐ.വി. ശശി സംവിധാനം ചെയ്ത് 1987-ൽ പുറത്തിറങ്ങിയ മലയാള ചലച്ചിത്രമാണ് **അടിമകൾ ഉടമകൾ**. ടി. ദാമോദരനാണ് കഥയും തിരക്കഥയും സംഭാഷണവുമെഴുതിയത്.  ഈ ചിത്രം 1987ൽ പ്രദർശനത്തിനെത്തി.

## അഭിനേതാക്കൾ
മോഹൻലാൽ, മമ്മൂട്ടി, സീമ, രതീഷ്, ഉർവശി, ജഗതി ശ്രീകുമാർ, നളിനി, മുകേഷ്, സരിത, തിലകൻ, ടി.ജി. രവി, കെ.പി. ഉമ്മർ, ജനാർദ്ദനൻ, ദേവൻ,സത്താർ, ജഗന്നാഥ വർമ്മ, മാമുക്കോയ, കുതിരവട്ടം പപ്പു, ശങ്കരാടി, ജോണി, ടി.പി. മാധവൻ, അഗസ്റ്റിൻ, ബാലൻ കെ. നായർ, പ്രതാപചന്ദ്രൻ,  ക്യാപ്റ്റൻ രാജു, കുയിലി തുടങ്ങിയവർ ഈ ചിത്രത്തിൽ അഭിനയിച്ചു.

## അവലംബം


## പുറത്തേക്കുള്ള കണ്ണികൾ

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
അതിനുമപ്പുറം

ചെല്ലപ്പൻ സംവിധാനം ചെയ്ത് 1987ൽ പുറത്തിറങ്ങിയ ഒരു മലയാള ചലച്ചിത്രമാണ് **അതിനുമപ്പുറം**. എ ആർ മുകേഷിന്റെ കഥയ്ക്ക് കലൂർ ഡെന്നീസ് തിരക്കഥയും സംഭാഷണവുമെഴുതി. വിജയ ഫിലിം സർക്യുട്ടിന്റെ ബാനറിലാണ് ഈ ചിത്രം നിർമ്മിച്ചത്.

ഈ ചിത്രത്തിൽ മമ്മൂട്ടി, ജഗതി ശ്രീകുമാർ, മുകേഷ്, ഗീത, അടൂർ ഭവാനി, ജഗന്നാഥ വർമ്മ, മാമുക്കോയ, വത്സല മേനോൻ, തുടങ്ങിയവരാണ് പ്രധാനവേഷങ്ങളിൽ അഭിനയിച്ചത്.

പൂവച്ചൽ ഖാദറാണ് ഈ ചിത്രത്തിലെ ഗാനങ്ങൾ രചിച്ചിരിക്കുന്നത്. ജോൺസനാണ് ഗാനങ്ങൾക്ക് സംഗീതം നൽകിയത്.

## അവലംബം

## കുറിപ്പ്
*

വർഗ്ഗം:ചെല്ലപ്പൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:എ.ആർ മുകേഷ് കഥ എഴുതിയ ചലച്ചിത്രങ്ങൾ
ഇംഗ്ലീഷ് പ്രാരംഭനീക്കം

ചെസ്സിലെ ഒരു തരം പ്രാരംഭനീക്കമാണ് **ഇംഗ്ലീഷ് ഓപ്പണിങ്ങ്**. ഇത് തുടങ്ങുന്നത് ഇങ്ങനെയാണ്:
1. c4

ലഭ്യമായ വിവരങ്ങളുടെ അടിസ്ഥാനത്തിൽ, ചെസ്സിലെ ജനപ്രീതിയുള്ള നാലാമത്തെ പ്രാരംഭനീക്കമാണിത്. മൂലയിൽ നിന്ന്, d5 കള്ളി നിയന്ത്രിച്ച് കൊണ്ട് മദ്ധ്യഭാഗത്തിനുവേണ്ടി വെള്ള പോരാട്ടം തുടങ്ങുന്നു.

ഈ പ്രാരംഭനീക്കത്തിന് ഇംഗ്ലീഷ് എന്ന പേര് ലഭിക്കാൻ കാരണം ഈ പ്രാരംഭനീക്കം കളിച്ച ഇംഗ്ലീഷ് ലോകചാമ്പ്യൻ(അനൗദ്യോഗികം),ഹോവാർഡ് സ്ടുന്റോൻ എന്ന കളിക്കാരനിൽ നിന്നാണ്. 1843 ൽ സൈന്റ് അമന്റിനെതിരെയായിരുന്നു ആ കളി.

വർഗ്ഗം:ചെസ്സിലെ പ്രാരംഭനീക്കങ്ങൾ
കാലം മാറി കഥ മാറി

മൊയ്തു പടിയത്തിന്റെ കഥയ്ക്കു വി.ദേവൻ തിരക്കഥയും സിദ്ദിഖ് ഷമീർ സംഭാഷണവുമെഴുതി എം. കൃഷ്ണൻ നായർസംവിധാനം ചെയ്ത്, 1987ൽ പ്രദർശനത്തിനെത്തിയ മലയാളചലച്ചിത്രമാണ് ***കാലം മാറി കഥ മാറി***.ജയ്‌ജയ കമ്പൈൻസിന്റെ ബാനറിൽ ടി.ഇ. വാസുദേവൻ ആണ് ഈ ചിത്രം നിർമ്മിച്ചത്.

മമ്മൂട്ടി, മുകേഷ്, സുകുമാരി, സുധാ ചന്ദ്രൻ, ശോഭന, തിലകൻ, ലാലു അലക്സ്, ബാലൻ കെ. നായർ, രാഗിണി, കെ.ആർ. സാവിത്രി, ശാന്തകുമാരി തുടങ്ങിയവർ അഭിനയിച്ച 'കാലം മാറി കഥ മാറി' 1987 മേയ്29നു  പ്രദർശനശാലകളിലെത്തി.പി ഭാസ്കരന്റെ വരികൾക്ക് എ.ടി. ഉമ്മർ ഈണം പകർന്നു. 

## കഥാംശം
മനുഷ്യബന്ധങ്ങളുടെ വൈചിത്ര്യം സുന്ദരമായി വരച്ചുവച്ച ഇതിവൃത്തം. നാട്ടുമ്പുറങ്ങളിലെ സുന്ദരമായ ബന്ധങ്ങൾക്കിടയിൽ  മനുഷ്യരുടെ ചെറിയചെറിയ സ്വാർത്ഥതകളും അഭിമാനങ്ങളും ജീവിതങ്ങളിൽ വരുത്തുന്ന ഗതികേടുകളാണ് ഇതിന്റെ കഥ. നാട്ടുകാർക്ക് ഉപകാരിയായ ഹമീദ്  (തിലകൻ) എന്ന ചായക്കടക്കാരൻ  അംഗപരിമിതനെങ്കിലും സമ്പന്നനായ കമറുവിനു(മമ്മൂട്ടി) തന്റെ മകൾ ഉമ്മുക്കുൽസുവിനെ  (ശോഭന)വിവാഹം ചെയ്യിക്കുന്നു. ഭാര്യയുടെയും(സുകുമാരി) മകളുടെയും എതിർപ്പ് വകവെക്കാതെ ആണ് അയാൾ അത് ചെയ്തത്. പക്ഷേ  ആലിക്കുഞ്ഞിഹാജി(ബാലൻ കെ നായർ) എന്ന കമറുവിന്റെ ബാപ്പയും പെങ്ങൾ താഹിറയും(രാഗിണി) അവളോട് വേലക്കാരിയെ പോലെ പെരുമാറുന്നു. അമ്മ(വത്സല മേനോൻ) മാത്രമാണ് ആശ്വാസം. കുട്ടിക്കാലം മുതലേ അടുപ്പത്തിലായിരുന്ന അയൽക്കാരനായ ഇറച്ചിവെട്ടുകാരൻ മുസ്തഫയുടെ(അടൂർ ഭാസി) മകൻ റസാക്കിനെ(ലാലു അലക്സ്) തള്ളിപ്പറഞ്ഞാണ് ഹമീദ് ഈ വിവാഹം കഴിപ്പിച്ചത്. അതുകൊണ്ട് തന്നെ മകളുടെ അവസ്ഥ അയാളെ വല്ലാതെ വിഷമിപ്പിക്കുന്നു. എന്നാൽ മുസ്തഫയും മകനും മരുമകൾ അരീഫയും(സുധ ചന്ദ്രൻ) ആ ദേഷ്യമൊന്നും കാണിക്കാതെ അയാളെ വിഷമങ്ങളിൽ സഹായിക്കുന്നു. കടം കേറി മുടിഞ്ഞ ഹോട്ടൽ അവിടുത്തെ സപ്ലയർ കോയ(മാള അരവിന്ദൻ) ഏറ്റെടുത്ത് നന്നാക്കുന്നു. ഭാര്യയുടെ ഗതികേട് സഹിക്കാതെ കമറു അവളെയും കൂട്ടി വീട്ടിൽനിന്നും ഇറങ്ങുന്നു. അവളും റസാക്കുമായുള്ള ബന്ധത്തിൽ അയാൾ സംശയിക്കുന്നെങ്കിലും പിന്നീറ്റ് അത് മാറുന്നു. അരീഫ()സുധ ചന്ദ്രൻ മരിക്കുന്നു. റസാക്ക്(ലാലു അലക്സ്) ഉമ്മുവിനെ(ശോഭന) കെട്ടട്ടെ എന്ന സങ്കല്പത്തിൽ കമറു ഉമ്മുവിനെ മൊഴിചൊല്ലുന്നു. പക്ഷേ അവളും കമറുവും ആതിരപ്പള്ളി വെള്ളച്ചാട്ടത്തിലേക്ക് ലയിക്കുന്നു. 

## അഭിനേതാക്കൾ

## പാട്ടുകൾ
*വരികൾ:പി. ഭാസ്കരൻ
*ഈണം:  എ.ടി. ഉമ്മർ

## അവലംബം


## കുറിപ്പ്

*

വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മുട്ടി-ശോഭന ജോഡി
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഭാസ്കരൻ- ഉമ്മർ ഗാനങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
ആൺകിളിയുടെ താരാട്ട്

ക്വീൻ പ്രൊഡക്ഷൻസിന്റെ ബാനറിൽ കെ. ഉണ്ണി, പ്രേം എന്നിവർ ചേർന്ന് നിർമ്മിച്ച് 1987 സെപ്റ്റംബർ 4നു പ്രദർശനത്തിനെത്തിയ മലയാളചലച്ചിത്രമാണ് **ആൺകിളിയുടെ താരാട്ട്**. കൊച്ചിൻ ഹനീഫയാണ് ഈ ചിത്രം  കഥയും തിരക്കഥയും സംഭാഷണവുമെഴുതി സംവിധാനം ചെയ്തത്.

മമ്മൂട്ടി, രേവതി, റഹ്മാൻ, രാഗിണി, ശാരി, ഇന്നസെന്റ്‌, ജോസ് പ്രകാശ്, കൊച്ചിൻ ഹനീഫ, അപ്പാ ഹാജാ, ജനാർദ്ദനൻ, ലാലു അലക്സ്, മനോരമ, ശാന്തകുമാരി, മീന, രാജശേഖരൻ തുടങ്ങിയവർ ഈ ചിത്രത്തിൽ അഭിനയിച്ചു.

## അവലംബം


## കുറിപ്പ്

*
*

## പുറത്തേക്കുള്ള കണ്ണികൾ

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊച്ചിൻ ഹനീഫ സംവിധാനം ചെയ്ത ചലച്ചിത്രങ്ങൾ
വർഗ്ഗം:കൊച്ചിൻ ഹനീഫ തിരക്കഥ എഴുതിയ ചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
മനു അങ്കിൾ

ജൂബിലി പ്രൊഡക്ഷൻസിന്റെ ബാനറിൽ ജോയ് തോമസ് നിർമ്മിച്ച് ഡെന്നിസ് ജോസഫ് സംവിധാനം ചെയ്ത മലയാളചലച്ചിത്രമാണ് **മനു അങ്കിൾ**. ഡെന്നിസ് ജോസഫിന്റെ കഥയ്ക്കു ഷിബു ചക്രവർത്തിയാണ് തിരക്കഥയും സംഭാഷണവുമെഴുതിയത്.  ഈ ചിത്രം 1988 ഏപ്രിൽ 7നു പ്രദർശനത്തിനെത്തി.

## അഭിനേതാക്കൾ
മമ്മൂട്ടി, സുരേഷ്‌ ഗോപി, കെ.പി.എ.സി. ലളിത, ത്യാഗരാജൻ, ലിസി, പ്രതാപചന്ദ്രൻ, കെ.പി.എ.സി. അസീസ്, എം.ജി. സോമൻ, ജലജ, മോഹൻലാൽ, അജിത്, ബേബി സോണിയ, മാസ്റ്റർ അനൂപ്, മാസ്റ്റർ ശ്രീറാം, മാസ്റ്റർ സന്ദീപ് റോണി വിൻസെന്റ് കുര്യച്ചൻ തുടങ്ങിയവർ ഈ ചിത്രത്തിൽ അഭിനയിച്ചു.

## അവലംബം


## പുറത്തേക്കുള്ള കണ്ണികൾ

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡെന്നിസ് ജോസഫ് സംവിധാനം ചെയ്ത ചലച്ചിത്രങ്ങൾ
സൈക്കോട്രിയ അക്യൂട്ടിഫ്ലോറ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ അക്യൂട്ടിഫ്ലോറ*** - ***Psychotria acutiflora***. ഇത് ഇക്വഡോറിൽ തദ്ദേശീയമായി കാണപ്പെടുന്നു.

## അവലംബം
* Jaramillo, T., Cornejo, X. & Pitman, N. 2004.  ''Psychotria acutiflora''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
ശ്യാം സെൽവ ദുരൈ

അന്താരാഷ്ട തലത്തിൽ അംഗീകാരം നേടിയ ഒരു ശ്രീലങ്കൻ കനേഡിയൻ എഴുത്തുകാരനാണ്‌ **ശ്യാം സെൽവ ദുരൈ** (ജനനം: 12 ഫെബ്രുവരി 1965). 1994-ൽ പുറത്തിറങ്ങിയ ഇദ്ദേഹത്തിന്റെ *ഫണ്ണി ബോയ്* എന്ന നോവൽ കാനഡ ഫസ്റ്റ് നോവൽ അവാർഡ് നേടി. ശ്രീലങ്കയിൽ ഒരു സിംഹള അമ്മക്കും തമിഴ് പിതാവിനും ജനിച്ച ശ്യാമിന്റെ നോവലുകൾ അവിടുത്തെ കാൽ നൂറ്റാണ്ട് കാലൻ നീണ്ട ആഭ്യന്തര യുദ്ധത്തെ പ്രതിഫലിപ്പിക്കുന്ന്ണ്ട്. മോണിക്ക അലി, ഹനീഫ് കുറെയ്ഷി, ജുമ്പാ ലാഹിരി എന്നിവരെപ്പോലെ സ്വന്തം സ്വത്വം അടയാളപ്പെടുത്തുന്ന പ്രവാസ സാഹിത്യകാരന്മാരുടെ നിരയിലാണ്‌ ഇദ്ദേഹത്തിന്റെ സ്ഥാനം. ഇപ്പോൾ കൂട്ടുകാരനോടൊപ്പം കാനഡയിൽ ജീവിക്കുന്നു.

പ്രധാന രചനകൾ:
#ഫണ്ണി ബോയ് - 1994
#സിന്നമൺ ഗാർഡൻസ് - 1998
#സ്വിമ്മിങ് ഇൻ ദ മൺസൂൺ സീ - 2005
#സ്റ്റോറി വാല - 2005
#ദ ഹങ്ക്രി ഗോസ്റ്റ്സ് - 2013
#മെനി റോഡ്സ് ടു പാരഡൈസ് - 2014
#മാൻഷൻസ് ഓഫ് ദ മൂൺ - 2022

## അവലംബം
നാൽക്കവല

തോംസൺ ഫിലിംസിന്റെ ബാനറിൽ ബാബു നിർമ്മിച്ച് ഐ.വി. ശശി സംവിധാനം ചെയ്ത മലയാളചലച്ചിത്രമാണ് **നാൽക്കവല**. ടി. ദാമോദരനാണ് കഥയും തിരക്കഥയും സംഭാഷണവുമെഴുതിയത്.  ഈ ചിത്രം 1987ൽ പ്രദർശനത്തിനെത്തി.പൂവച്ചൽ ഖാദറിന്റെ വരികൾക്ക് ശ്യാം സംഗീതം നൽകി
## കഥാംശം
രാഷ്ട്രീയരംഗത്തെ അപചയം വിഷയമാക്കി യാണ് നാൽക്കവല എന്ന ചിത്രം. കവലയിലെ ഗുണ്ടയാണ് ബാബു (മമ്മൂട്ടി). അനാഥനായ അവൻ ഇപ്പോൾ ഹുസൈൻ ഹാജിയുടെ(ടി.ജി. രവി) ആളാണ്. കുറുപ്പാണ് (ജഗന്നാഥ വർമ്മ|)മറ്റേപക്ഷം. ഇവർ പുറത്തേക്ക് ശത്രുക്കളാണെങ്കിലും സന്ദർഭത്തിനനുസരിച്ച് അവർ ഒത്തുകളിക്കുന്നു. ശീട്ടുകളിസംഘത്തിനും ആശുപത്രി മാഫിയയും ഒക്കെ പരസ്പരം സഹായിക്കുന്നതാണ്. അതിനിടയിൽ ബാബു നടത്തുന്ന ഒറ്റയാൻ പോരാട്ടവും എസ് പി രാജശേഖരനും(എം.ജി. സോമൻ) ഡോ.രാധയും (സീമ)നൽകുന്ന സഹായങ്ങളും അവസാനം ബാബു മരിക്കുന്നിടത്ത കഥ അവസാനിക്കുന്നു. 

## താരനിര

## പാട്ടുകൾ
*വരികൾ:യൂസഫലി കേച്ചേരി
*ഈണം:  ശ്യാം
		
## അവലംബം


## പുറത്തേക്കുള്ള കണ്ണികൾ

*   

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ടി. ദാമോദരൻ കഥ എഴുതിയ ചലച്ചിത്രങ്ങൾ
വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:മമ്മുട്ടി-സീമ ജോഡി
വർഗ്ഗം:ടി. ദാമോദരൻ സംഭാഷണം എഴുതിയ ചലച്ചിത്രങ്ങൾ
വർഗ്ഗം:യൂസഫലി -ശ്യാം ഗാനങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വിചാരണ

ഒരു കേസുമായി ബന്ധപ്പെട്ട് കോടതിയിൽ നടക്കുന്ന സത്യാന്വേഷണപരീക്ഷണങ്ങളുടെ പേരാണ് വിചാരണ. വാദി പ്രതി, സാക്ഷികൾ തെളിവുകൾ മറ്റുള്ള സാഹചര്യങ്ങൾ എന്നിവയുടെ വിശകലനമാണ് ഇതിന്റെ ലക്ഷ്യ്ം
ദിനരാത്രങ്ങൾ

ഡെന്നിസ് ജോസഫ് കഥയും തിരക്കഥയും സംഭാഷണവുമെഴുതി ജോഷി സംവിധാനം ചെയ്ത് 1988ൽ പ്രദർശനത്തിനെത്തിയ ചലച്ചിത്രമാണു് **ദിനരാത്രങ്ങൾ**.  ശ്രീ വെങ്കിടേശ്വര മൂവീസിന്റെ ബാനറിൽ നിർമ്മിക്കപ്പെട്ട 'ദിനരാത്രങ്ങൾ' 1988 ജനുവരി 21നു പ്രദർശനത്തിനെത്തി. ബോക്സ് ഓഫീസിൽ വൻ പരാജയമായിരുന്നു ഈ ചിത്രം.
## അഭിനേതാക്കൾ
മമ്മൂട്ടി,  സുമലത, മുകേഷ്, വിജയരാഘവൻ, പാർവ്വതി, സുകുമാരി, ജഗന്നാഥ വർമ്മ, സിദ്ദിഖ്, ഗണേഷ് കുമാർ, പ്രതാപചന്ദ്രൻ, കുഞ്ചൻ, രോഹിണി, കെ.പി.എ.സി. അസീസ്, മോഹൻ ജോസ്, ബൈജു, ബാബു നമ്പൂതിരി, ജഗന്നാഥൻ, ഫിലോമിന, ദേവൻ, കരമന, ശാന്താദേവി തുടങ്ങിയവരായിരുന്നു അഭിനേതാക്കൾ.

## ഗാനങ്ങൾ
ഈ ചിത്രത്തിൽ ഒരു ഗാനമേ ഉള്ളൂ. ഷിബു ചക്രവർത്തി എഴുതി ഔസേപ്പച്ചൻ ഈണം പകർന്ന് എം.ജി. ശ്രീകുമാറും കെ.എസ്. ചിത്രയും  ചേർന്ന് ആലപിച്ച 'തിരുനെല്ലിക്കാട് പൂത്തു' എന്നുതുടങ്ങുന്ന ഗാനമാണത്. ചിത്രം വൻ പരാജയമായിരുന്നെങ്കിലും ഈ ഗാനം സൂപ്പർഹിറ്റായി. ഇന്നും വളരെ ജനപ്രിയമാണ് ഈ ഗാനം.

## അവലംബം


വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ‎
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
അയ്യർ ദ ഗ്രേറ്റ്

പാറൂ കമ്പൈൻസിന്റെ ബാനറിൽ രതീഷ് നിർമ്മിച്ച് ഭദ്രൻ സംവിധാനം ചെയ്ത മലയാളചലച്ചിത്രമാണ് **അയ്യർ ദ ഗ്രേറ്റ്**.   ഭദ്രൻ കഥയും തിരക്കഥയും എഴുതി. മലയാറ്റൂർ രാമകൃഷ്ണനാണ് സംഭാഷണവുമെഴുതിയത്.  ഈ ചിത്രം 1990ൽ പ്രദർശനത്തിനെത്തി.

## താരനിര

## ഗാനങ്ങൾ
*വരികൾ:പൂവച്ചൽ ഖാദർ
*ഈണം:  എം.എസ്. വിശ്വനാഥൻ
 

## അവലംബം


## പുറംകണ്ണികൾ

* 
* 

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭദ്രൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾവർഗ്ഗം:പൂവച്ചൽ ഖാദറിന്റെ ഗാനങ്ങൾവർഗ്ഗം:പൂവച്ചൽ - എം എസ് വി ഗാനങ്ങൾവർഗ്ഗം:ഭദ്രൻ സംവിധാനം ചെയ്ത ചലച്ചിത്രങ്ങൾവർഗ്ഗം:വസന്തകുമാർ കാമറ ചലിപ്പിച്ച ചലച്ചിത്രങ്ങൾവർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾവർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
തിമാരാഫുഷി വിമാനത്താവളം

**തിമാരാഫുഷി വിമാനത്താവളം** മാലിദ്വീപിലെ താ അടോളിലെ ജനവാസമുള്ള തിമാരാഫുഷി ദ്വീപിൽ പ്രവർത്തനമാരംഭിച്ച ഒരു ഡൊമസ്റ്റിക് വിമാനത്താവളമാണ്. 2013 സെപ്റ്റംബർ 3-ാം തിയതി മാലിദ്വീപ് പ്രസിഡണ്ട് മുഹമ്മദ് വഹീദ് ഹസ്സൻ തിമാരാഫുഷി വിമാനത്താവളത്തിന്റെ ഉദ്ഘാടനം നിർവഹിച്ചു. 

## അവലംബം

വർഗ്ഗം:മാലിദ്വീപ്
സംഘം (ചലച്ചിത്രം)

ജോഷി സംവിധാനം ചെയ്ത് കെ. രാജഗോപാൽ നിർമ്മിച്ച 1988 ലെ ഇന്ത്യൻ മലയാളം ചിത്രമാണ് ***സംഘം*** . ചിത്രത്തിൽ മമ്മൂട്ടി, തിലകൻ, പാർവതി ജയറാം, സരിത എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സിനിമയിലൂടെ സംഗീത സ്കോർ ഉണ്ട് ശ്യാം .    

## പ്ലോട്ട്
കേടായ ബ്രാട്ടായ കുട്ടപ്പായിയെയും ( മമ്മൂട്ടിയെയും ) അദ്ദേഹത്തിന്റെ യുവ സുഹൃത്തുക്കളെയും കുറിച്ചാണ് ചിത്രം. ധനികനായ റപ്പായിയുടെ ( തിലകന്റെ ) മകനാണ് കുട്ടപ്പായി. കുട്ടപ്പായ് തന്റെ ഗ്രാമത്തിൽ എല്ലാത്തരം കുഴപ്പങ്ങളും ഉണ്ടാക്കുന്നു. ഒരു സ്‌നേക്ക് ബോട്ട് / ഡ്രാഗൺ ബോട്ട് റേസുമായി ബന്ധപ്പെട്ട ഒന്ന് അവനെയും സുഹൃത്തുക്കളെയും അയൽ സംസ്ഥാനത്തേക്ക് നാടുകടത്തി. കുട്ടപ്പായ്ക്ക് അവിഹിത മകളുണ്ട്, അത് അദ്ദേഹത്തിന് അജ്ഞാതമാണ്, അവളെ ഒരു ദാസൻ വഴി അച്ഛൻ പരിപാലിക്കുന്നു. ദാസൻ ( ബാലൻ കെ. നായർ ) പണവും സ്ഥലവും എടുത്ത് കുട്ടപ്പായുടെ മകളെ പരിപാലിക്കുമെന്ന് റാപ്പായിക്ക് വാഗ്ദാനം ചെയ്യുന്നു. ദാസൻ പണവും ഭൂമിയും സ്വന്തം വളർച്ചയ്ക്കായി ഉപയോഗിക്കുകയും കുട്ടപ്പായുടെ അവിഹിത ഭാര്യയെ വേശ്യാവൃത്തിയിലേക്ക് തള്ളിവിടുകയും ചെയ്യുന്നു. കാര്യങ്ങൾ രോമമുള്ളപ്പോൾ, ദാസൻ കുട്ടപ്പയിയുടെ മകളെയും വേശ്യാവൃത്തിക്ക് വിൽക്കാൻ ശ്രമിക്കുന്നു. കുട്ടപ്പായ് സാഹചര്യത്തെക്കുറിച്ച് അറിയുകയും അവളെ രക്ഷിക്കുകയും അഗ്നിജ്വാലയിൽ അമ്മയെ നഷ്ടപ്പെടുകയും ചെയ്യുന്നു. 

## അഭിനേതാക്കൾ

## ശബ്‌ദട്രാക്ക്
ശ്യാം സംഗീതം നൽകി, ഗാനരചന ഷിബു ചക്രവർത്തിയാണ് . 

## പരാമർശങ്ങൾ

## ബാഹ്യ ലിങ്കുകൾ

*    

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ. ജി, രാജഗോപാൽ നിർമ്മിച്ച ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:ഷിബു - ശ്യാം ഗാനങ്ങൾ
വർഗ്ഗം:Pages with unreviewed translations
വർഗ്ഗം:ഡെന്നീസ്‌ ജോസഫ്‌ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഡെന്നീസ് ജോസഫ് കഥ എഴുതിയ ചലച്ചിത്രങ്ങൾ
വർഗ്ഗം:ഡെന്നീസ് ജോസഫ് സംഭാഷണം രചിച്ച ചലച്ചിത്രങ്ങൾ
മറ്റൊരാൾ

കെ.ജി. ജോർജ്ജ് സംവിധാനം ചെയ്ത് 1988ൽ പ്രദർശനത്തിനെത്തിയ മലയാളചലച്ചിത്രമാണു് **മറ്റൊരാൾ**. മെറിറ്റ് എന്റർപ്രൈസസിന്റെ ബാനറിൽ മാത്യു പൗലോസാണ് ഈ ചിത്രം നിർമ്മിച്ചത്. സി.വി. ബാലകൃഷ്ണന്റെ കഥയ്ക്കു സി.വി. ബാലകൃഷ്ണനും കെ.ജി. ജോർജും ചേർന്ന് തിരക്കഥയും സംഭാഷണവുമെഴുതി. 1987 ജനുവരി 16നാണ് ഈ ചിത്രം പ്രദർശനശാലകളിൽ എത്തിയത്.

മമ്മൂട്ടി, ഉർവശി, സീമ, കരമന, മുരളി, ജഗതി ശ്രീകുമാർ, വത്സല മേനോൻ, രാജൻ മണ്ണാറക്കയം, ബേബി കല, ലത തോമസ്, ലീല പണിക്കർ, മാസ്റ്റർ സൂരജ്, ശീതൾ തുടങ്ങിയവരായിരുന്നു അഭിനേതാക്കൾ.

## അവലംബം


വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
എൻ.എൽ. ബാലകൃഷ്ണൻ

മലയാള സിനിമകളിലെ നിശ്ചല ഛായാഗ്രാഹകനും ചലച്ചിത്ര അഭിനേതാവുമായിരുന്നു  **നാരായണൻ ലക്ഷ്മി ബാലകൃഷ്ണൻ** എന്ന **എൻ.എൽ. ബാലകൃഷ്ണൻ** (ജ: 1942 ഏപ്രിൽ 17 ; മ: 2014 ഡിസംബർ 25). ദീർഘകാലം ഫിലിംമാഗസിനിൽ ഫോട്ടോഗ്രാഫറായിരുന്നു. കേരള ലളിതകലാ അക്കാദമിയുടെ ശ്രേഷ്ഠ കലാകാരന്മാർക്കുള്ള പുരസ്കാരം ലഭിച്ചിട്ടുണ്ട്.

## ജീവിതരേഖ
1942ൽ തിരുവനന്തപുരം ജില്ലയിലെ പൗഡിക്കോണത്താണ്‌ എൻ.എൽ. ബാലകൃഷ്ണൻ ജനിച്ചത്‌. നാരായണൻ-ലക്ഷ്മി ദമ്പതികളുടെ ഏകമകനായിരുന്നു ബാലകൃഷ്ണൻ. 1965ൽ ദി മഹാരാജാസ്‌ സ്‌ക്കൂൾ ഓഫ്‌ ആർട്‌സിൽ (ഇന്നത്തെ കോളേജ്‌ ഓഫ്‌ ഫൈൻ ആർട്‌സ്‌) ഡ്രോയിംഗ്‌ & പെയിന്റിംഗ്‌ ഡിപ്ലോമ കരസ്ഥമാക്കി. തിരുവനന്തപുരത്തുള്ള മെട്രോ സ്റ്റുഡിയോ, ശിവൻസ്‌ സ്റ്റുഡിയോ, രൂപലേഖാ സ്റ്റുഡിയോ, കലാലയാ സ്റ്റുഡിയോ എന്നിവിടങ്ങളിൽ നിന്നും ഫോട്ടോഗ്രാഫി പഠിച്ചു. ബോയിസ്‌ ഔൺ ഓഫ്‌ കേരള എന്ന അനാഥാലയത്തിൽ റവ. ഫാദർ ബ്രാഹാൻസയുടെ കീഴിൽ കുട്ടികൾക്ക്‌ ഫോട്ടോഗ്രാഫിയും, പെയിന്റിംഗും പരിശീലിപ്പിച്ചു. 1968 മുതൽ 1979 വരെ 11 വർഷക്കാലം കേരള കൗമുദി ദിനപത്രത്തിന്റെ തിരുവനന്തപുരം ഓഫീസിൽ സ്റ്റാഫ്‌ ഫോട്ടോഗ്രാഫറായും ജോലി ചെയ്‌തു. ജി. അരവിന്ദൻ, അടൂർ ഗോപാലകൃഷ്‌ണൻ ഉൾപ്പെടെ മലയാള സിനിമയിലെ പ്രമുഖ സംവിധായകരുടെ ചിത്രങ്ങളിൽ നിശ്ചലഛായാഗ്രാഹകനായി ജോലി ചെയ്‌തു. 1986ൽ  ശില്‌പി രാജീവ്‌ അഞ്ചൽ സംവിധാനം ചെയ്‌ത അമ്മാനം കിളി എന്ന കുട്ടികളുടെ സിനിമയിലാണ് ആദ്യം അഭിനയിച്ചത്. 162 ഓളം സിനിമകളിൽ അഭിനയിച്ചിട്ടുണ്ട്‌. അവസാനകാലത്ത് പ്രമേഹം, രക്താതിമർദ്ദം, ഹൃദ്രോഗം തുടങ്ങി വിവിധ രോഗങ്ങൾ കൊണ്ട് പൊറുതിമുട്ടിയ ഇദ്ദേഹത്തിന് 2014 നവംബറിൽ അർബുദം സ്ഥിരീകരിച്ചു. തുടർന്ന് തിരുവനന്തപുരം മെഡിക്കൽ കോളേജ് ആശുപത്രിയിലായ ഇദ്ദേഹം 2014 ഡിസംബർ 25ന് രാത്രി 11 മണിയോടെ 72ആം വയസ്സിൽ അന്തരിച്ചു. മൃതദേഹം പൗഡിക്കോണത്തെ വീട്ടുവളപ്പിൽ സംസ്കരിച്ചു. നളിനിയാണ് ഭാര്യ. രാജൻ ഏക മകനാണ്.

## കൃതികൾ
*ബ്ലാക് ആന്റ് വൈറ്റ്
## അഭിനയിച്ച സിനിമകൾ

*ഓർക്കാപ്പുറത്ത് (1988)
*കാക്കോത്തിക്കാവിലെ അപ്പൂപ്പൻ താടികൾ (1988)
*പട്ടണപ്രവേശം (1988)
*ഡേവിഡ്‌ ഡേവിഡ് മിസ്റ്റർ ഡേവിഡ് (1988)
*അമ്മാനംകിളി (1986)
*വർണ്ണം (1989)
*സാന്ദ്രം (1990)
*ഡോക്ടർ പശുപതി (1990)
*കൗതുകവാർത്തകൾ (1990)
*അപരാഹ്നം (1991)
*ഉത്സവമേളം (1992)
*സ്ഫടികം (1995)
*വൃദ്ധന്മാരെ സൂക്ഷിക്കുക (1995)
*ദി ഗാങ്ങ് (2000)
*ജോക്കർ (2000)
*മേഡ് ഇൻ യു എസ എ (2005)
*അതിശയൻ (2007)
*ഇൻസ്പെക്ടർ ഗരുഡ് (2007)
*ഹരീന്ദ്രൻ ഒരു നിഷ്കളങ്കൻ (2007)
*റോബോ (2008)
*തിരക്കഥ (2008)
*പകൽ നക്ഷത്രങ്ങൾ (2008)
*2 ഹരിഹർ നഗർ (2009)
*ഭൂമി മലയാളം (2009)
*ആയിരം വർണ്ണങ്ങൾ (2009)
*ശിക്കാർ (2010)
*ഡാ തടിയാ (2012)
*ഭൂപടത്തിൽ ഇല്ലാത്ത ഒരിടം (2012)
*ഐസക്ക് ന്യൂട്ടൺ സൺ ഓഫ് ഫിലിപ്പോസ് (2013)

## പുരസ്കാരങ്ങൾ
*കേരള ലളിതകലാ അക്കാദമിയുടെ ശ്രേഷ്‌ഠ കലാകാരന്മാർക്കുള്ള പുരസ്കാരം (2014)
## അവലംബം


വർഗ്ഗം:മലയാള ടെലിവിഷൻ നടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:കേരള ലളിതകലാ അക്കാദമിയുടെ ശ്രേഷ്‌ഠ കലാകാരന്മാർക്കുള്ള പുരസ്കാരം ലഭിച്ചവർ
വർഗ്ഗം:1942-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഏപ്രിൽ 17-ന് ജനിച്ചവർ
വർഗ്ഗം:ഡിസംബർ 25-ന് മരിച്ചവർ
കൊടുപ്പുന്ന

ആലപ്പുഴ ജില്ലയിലെ കുട്ടനാട് താലൂക്കിൽ  ചമ്പക്കുളം ബ്ലോക്കിൽ  എടത്വ ഗ്രാമപഞ്ചായത്ത് പരിധിയിൽ ഉൾപ്പെടുന്ന  ഒരു പ്രദേശമാണു *കൊടുപ്പുന്ന*. ആലപ്പുഴ - ചങ്ങനാശേരി സംസ്ഥാനപാതയിലെ  വേഴപ്രയിൽ നിന്ന് 2           
കി.മി.ദൂരെയാണ് ഈ പ്രദേശം സ്ഥിതി ചെയ്യുന്നത്. .ആലപ്പുഴ, കോട്ടയം, ചങ്ങനാശേരി, ഹരിപ്പാട് നഗരങ്ങളിലേക്ക് ഇതുവഴി കെ.എസ്.ആർ.ടി.സി ബസ് സർവ്വീസുകൾ ഉണ്ട്.

## അവലംബം
പാവട്ടങ്കോൽ

തെക്കെപശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് **പാവട്ടങ്കോൽ**. . 720 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെട്ടിരുന്ന ഈ ചെടിയ്ക്ക് വംശനാശം വന്നു എന്ന് കരുതപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
ചുടല

15 മീറ്ററോളം ഉയരം വയ്ക്കുന്ന ഒരുചെറുവൃക്ഷമാണ് **മുളകുനാറി** എന്നും അറിയപ്പെടുന്ന **ചുടല**. . 1400 മീറ്ററിനും 2300 മീറ്ററിനും ഇടയിലുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
ഹെയർ ബൈ മിസ്റ്റർ ബീൻ ഓഫ് ലണ്ടൻ

മിസ്റ്റർ ബീൻ ടെലിവിഷൻ പരമ്പരയിലെ പതിനാലാമത്തേതും അവസാനത്തേതുമായ എപ്പിസോഡാണ് **ഹെയർ ബൈ മിസ്റ്റർ ബീൻ ഓഫ് ലണ്ടൻ**. 1995 നവംബർ 15നാണ് *ഐടിവി* ഈ എപ്പിസോഡ് ആദ്യമായി സംപ്രേഷണം ചെയ്തത്. റോവാൻ അറ്റ്കിൻസണോടൊപ്പം കോളിൻ വെൽസ്, ഫ്രെഡറിക് ട്രെവ്സ് എന്നീ പ്രമുഖ നടന്മാരും അതിഥി വേഷങ്ങളിൽ അഭിനയിച്ചിരിക്കുന്നു.
## കഥാസംഗ്രഹം
### സന്ദർഭം 1
മിസ്റ്റർ ബീൻ തന്റെ മുടിവെട്ടാനായി ഡെറിക്സ് ബാർബർ ഷോപ്പിലേക്ക് പ്രവേശിക്കുന്നു. അപ്പോൾ മുടിവെട്ടുകാരന് ഒരു ടെലിഫോൺ കോൾ വരികയും അയാൾ ദീർഘനേരം ടെലിഫോൺ സംഭാഷണത്തിൽ ഏർപ്പേടുകയും ചെയ്യുന്നു. ബീൻ മുടിവെട്ടുകാരനെ കാത്തുനിൽക്കുമ്പോൾ മറ്റു പല ആളുകളും മുടിവെട്ടാനായി അവിടെ എത്തുകയും ബീൻ പുതിയ മുടിവെട്ടുകാരനാണ് എന്ന ധാരണയിൽ അയാൾക്കുമുൻപിൽ മുടിവെട്ടാനായി ഇരുന്നുകൊടുക്കുകയും ചെയ്യുന്നു. ബീൻ ഈ അവസരത്തിൽ സ്വയം മുടിവെട്ടുകാരനായി ഭാവിച്ച് 3 ആളുകൾക്ക് തെറ്റായതും, ചിരിയുണർത്തുന്നതുമായ രീതിയിൽ മുടിവെട്ടികൊടുക്കുന്നു. പിന്നീട് ഈ ആളുകൾ കുപിതരായി ബാർബർ ഷോപ്പിൽ തിരിച്ച് വരികയും യഥാർത്ഥ മുടിവെട്ടുകാനെ കുറ്റപ്പെടുത്തുകയും ചെയ്യുന്നു. ഈ സമയത്ത് ബീൻ ചാൾസ് രാജകുമാരന്റെ ഒരു ചിത്രംകൊണ്ട് തന്റെ മുഖം മറച്ച് നിൽക്കുന്നു.
### സന്ദർഭം 2
ബീൻ ഒരു മേളയിൽ എത്തുകയും, ചില ഇൻഡോർ കളികളിൽ ചതിയുപയോഗിച്ച് രസകരമായ രീതിയിൽ വിജയിക്കുകയും ചെയ്യുന്നു. പിന്നീട് ബീൻ ഒരു ശ്വാനപ്രദർശനത്തിൽ തന്റെ കരടിപ്പാവയായ ടെഡിയെ പങ്കെടുപ്പിക്കുകയും അതിൽ വിജയിക്കുകയും ചെയ്യുന്നു. അവിടെ നിന്നും സമ്മാനമായി ലഭിച്ച ഒരു എല്ല് മറ്റു പട്ടികളുടെ ഇടയിലേക്ക് എറിഞ്ഞശേഷം ബഹളത്തിനിടയിൽ ഒരു കുപ്പി തേനുമായി സ്ഥലംവിടുന്നു.
### സന്ദർഭം 3
ബീൻ ഒരു ട്രെയിനിൽ നിന്ന് പുറത്തിറങ്ങുന്നു, എന്നാൽ അവിചാരിതമായി അയാളുടെ ടിക്കറ്റ് നഷ്ടപ്പെടുന്നു. കാവൽക്കാരുടെ കണ്ണുവെട്ടിച്ച് പുറത്തെത്താനായി അയാൾ ഒരു തപാൽചാക്കിൽ കയറുന്നു. അതിനുള്ളിലിരുന്നു ഇഴഞ്ഞ് ഗേറ്റ് കടക്കാൻ ശ്രമിക്കുന്നതിനിടെ ജോലിക്കാർ ഗേറ്റ് തിരിക്കുകയും ബീൻ ഇഴഞ്ഞ് പാളത്തിൽ എത്തിപ്പെടുകയും ചെയ്യുന്നു. തപാൽചാക്ക് പാളത്തിൽ കിടക്കുന്നതായി കണ്ട ജോലിക്കാർ അതെടുത്ത് (അതിനുള്ളിലുള്ള ബീനോടൊപ്പം) മോസ്കോയിലേക്കുള്ള ട്രെയിനിൽ ഇടുന്നു.
മൂന്നാം സന്ദർഭം *[[മിസ്റ്റർ ബീൻ റൈഡ്സ് എഗെയ്ൻ]]* എന്ന എപ്പിസോഡിന്റെ നാലാം സന്ദർഭത്തിന്റെ തുടർച്ചയായാണ് അവതരിപ്പിച്ചിരിക്കുന്നത്.
## മറ്റ് വിവരങ്ങൾ
സൗത്ത്വാർക് കത്തീഡ്രൽ ക്വയർ ആലപിച്ച മിസ്റ്റർ ബീൻ തീം സോംഗാണ് ഈ എപ്പിസോഡിലും ഉപയോഗിച്ചിരിക്കുന്നത്. മിസ്റ്റർ ബീനിന്റെ സഹരചയിതാവായ റോബിൻ ഡ്രിസ്കോൾ മൂന്നാം സന്ദർഭത്തിൽ ഒരു റെയിൽവേ ഗാർഡായി അതിഥിവേഷത്തിൽ അഭിനയിച്ചിരിക്കുന്നു.
## കാർട്ടൂൺ പരമ്പരയിൽ
മിസ്റ്റർ ബീനിന്റെ കാർട്ടൂൺ പരമ്പരയായ മിസ്റ്റർ ബീൻ ദി അനിമേറ്റഡ് സീരീസിലെ *ഹെയർകട്ട്* എന്ന എപ്പിസോഡ്  *ഹെയർ ബൈ മിസ്റ്റർ ബീൻ ഓഫ് ലണ്ടൻ* എന്ന യഥാർത്ഥ പരമ്പരയിലെ ഒന്നാമത്തെ സന്ദർഭത്തെ ആസ്പദമാക്കി നിർമിച്ചതാണ്.
## പുറത്തേക്കുള്ള കണ്ണികൾ
**[http://www.imdb.com/title/tt0651843/ ഹെയർ ബൈ മിസ്റ്റർ ബീൻ ഓഫ് ലണ്ടൻ]*  ഇന്റർനെറ്റ് മൂവി ഡാറ്റാബേസിൽ നിന്ന്

വർഗ്ഗം:മിസ്റ്റർ ബീൻ എപ്പിസോഡുകൾ
ക്വീൻസ് ഗാംബിറ്റ്

ചെസ്സിലെ പഴക്കമുള്ള ഒരു പ്രാരംഭനീക്കമാണ് **ക്വീൻസ് ഗാംബേറ്റ്**. ഇത് തുടങ്ങുന്നത് ഇങ്ങനെയാണ്:

:1. d4 d5
:2. c4

വർഗ്ഗം:ചെസ്സിലെ പ്രാരംഭനീക്കങ്ങൾ
വിനോദ് റെയ്‌ന

ഭാരതത്തിലെ ഒരു വിദ്യാഭ്യാസപ്രവർത്തകനും ചിന്തകനുമായിരുന്നു **വിനോദ് റെയ്‌ന** (മരണം : 12 സെപ്റ്റംബർ 2013). 2009 ലെ  വിദ്യാഭ്യാസ അവകാശ നിയമത്തിന്റെ മുഖ്യശില്പികളിലൊരാളും ജനകീയശാസ്ത്രപ്രസ്ഥാനത്തിന്റെ നായകരിലൊരാളുമായിരുന്നു. 
## ജീവിതരേഖ
ഭൗതികശാസ്ത്രജ്ഞനായ പ്രൊഫ. റെയ്‌ന ഡൽഹി സർവകലാശാലയിൽ അധ്യാപകനായി സേവനമനുഷ്ഠിച്ചിരുന്നു. 1985-ൽ ഉദ്യോഗം രാജിവെച്ച് പ്രാഥമികവിദ്യാഭ്യാസരംഗത്തെ വികസനപ്രവർത്തനങ്ങൾക്കായി ജീവിതം സമർപ്പിച്ചു. ഭാരത് ജ്ഞാൻ വിജ്ഞാൻ സമിതിയുടെ നിർവാഹകസമിതി അംഗവും സഹസ്ഥാപകനുമാണ്.

ബദൽവിദ്യാഭ്യാസമേഖലയിൽ ശ്രദ്ധേയസംഭാവനകൾ നൽകിയിട്ടുള്ള ഏകലവ്യ എന്ന സംഘടനയ്ക്ക് നേതൃത്ത്വം നൽകി.
## കൃതികൾ
## പുരസ്കാരങ്ങൾ
*Fellow - Homi Bhabha
*Fellow - Nehru Memorial Museum and Library, New Delhi
*Honorary Fellow - Indian Science Writers Association.
*Asia Leadership Fellow (Japan) in 2002.

## അവലംബം


വർഗ്ഗം:വിദ്യാഭ്യാസപ്രവർത്തകർ
വർഗ്ഗം:2013-ൽ മരിച്ചവർ
വർഗ്ഗം:സെപ്റ്റംബർ 12-ന് മരിച്ചവർ
വർഗ്ഗം:1950-ൽ ജനിച്ചവർ
കുറുമുള്ളൂർ

കോട്ടയം ജില്ലയിലെ മീനച്ചിൽ താലൂക്ക്, കോട്ടയം താലൂക്ക് എന്നിവടങ്ങളിലായി വ്യാപിച്ചു കിടക്കുന്ന ഒരു കരയാണ്. **കുറുമുള്ളൂർ Kurumulloor)** കാണക്കാരി, നീണ്ടൂർ, അതിരമ്പുഴ പഞ്ചായത്തുകളിൽ ഉൾപ്പെട്ട പ്രദേശങ്ങൾ കുറുമുള്ളൂർ എന്ന സ്ഥലനാമത്തിൻ കീഴിൽ വരുന്നു. കൂടാതെ കിഴക്കെ കുറുമുള്ളൂർ, പടിഞ്ഞാറെ കുറുമുള്ളൂർ എന്നിങ്ങനെ പ്രദേശികമായ വിഭജനവും ഉണ്ട്. ഏറ്റുമാനൂരിൽ നിന്നും 5 കിലോമീറ്റർ അകലെയാണ് ഈ പ്രദേശം. ഐതിഹ്യപ്രസിദ്ധമായ വേദഗിരി ഇവിടെയാണ്. സ്ഥിതിചെയ്യുന്നത്.

ശ്രീ ഭൂതനാഥ സർവ്വസ്വം, ശ്രീ വേദഗിരി മാഹാത്മ്യം പ്രമാണം: ശ്രീ വേദഗിരി മാഹാത്മ്യം, വിദ്വാൻ കുറുമള്ളൂർ നാരായണപിള്ള, ഒന്നാം പതിപ്പ്,1955 കൊല്ലം, ശ്രീരാമവിലാസം പ്രസ്സിൽ പ്രിൻറു ചെയ്തത് തുടങ്ങിയ കൃതികളുടെ കർത്താവായ കുറുമുള്ളൂർ നാരായണപിള്ള, ജ്യോതിഷപണ്ഡിതനായിരുന്ന കുറുമുള്ളൂർ ബാലൻ, യുവസാഹിത്യകാരനായ സുരേഷ് കുറുമുള്ളൂർ തുടങ്ങിയവർ കുറുമുള്ളൂരിൻറെ സാംസ്ക്കാരിക ചരിത്രത്തിൽ സ്ഥാനം പിടിച്ചവരാണ്.കടുത്തുരുത്തി എം.എൽ.എ ആയിരുന്ന സ്റ്റീഫൻ ജോർജ്ജിൻറെ ജന്മനാടും കുറുമുള്ളൂരിലാണ്.

തൊഴിൽ രംഗത്ത് സ്പിന്നിംഗ് മിൽ സ്ഥാപനമായ കോട്ടയം ടെക്സറ്റയിൽസ് എന്ന പൊതുമേഖലാ സ്ഥാപനവും, സ്വകാര്യ സംരംഭമായ കെ.എസ്. ഇ, ലിമിറ്റഡ് കമ്പനിയും കുറുമുള്ളൂരിലെ വേദഗിരിയിൽ  സ്ഥിതി ചെയ്യുന്നു.
     
കാർഷികമേഖലയെ അടിസ്ഥാനമാക്കിയുള്ള ഒരു സമ്പദ്ഘടനയാണ് ഇവിടെ നിലനിന്നിരുന്നത്. എന്നാൽ ഇന്ന് വിദേശ നാടുകളിൽ ജോലിചെയ്യുന്നവർ വഴി വിദേശപണം ഈ നാടിൻറെ സമ്പദ്ഘടനയിൽ ഒരു മുഖ്യപങ്കുവഹിക്കുന്നു.

കുറുമുള്ളൂർ സെൻറ്.സ്റ്റീഫൻസ് ചർച്ച്,http://www.smcim.org/church/kurumulloor കുറുമുള്ളൂർ, കല്ലംപാറ വീര്യംകുളങ്ങര ഭഗവതി ക്ഷേത്രം, മൂഴിക്കുളങ്ങര ഭഗവതി ക്ഷേത്രം, വേദഗിരി ശ്രീധർമ്മശാസ്താ ക്ഷേത്രം, തുടങ്ങിയവ ഈ പ്രദേശത്തെ പ്രധാന ആരാധനാലയങ്ങളാണ്.
കുണുക്കിപ്പാണൽ

പശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് **കുണുക്കിപ്പാണൽ**. . 900 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു. വയനാട്ടിലെയും താമരശ്ശേരിയിലെയും ഒരു ചെറിയ ഭാഗത്തു മാത്രമേ കാണാറുള്ളൂ എന്നു വിശ്വസിച്ചിരുന്ന ഈ ചെടി പിന്നീട് അഗസ്ത്യമല വരെയുള്ള ഭാഗങ്ങളിൽ കണ്ടിട്ടുണ്ട്. ഈ ഭാഗങ്ങളിലെ വൻതോതിലുള്ള വനംകയ്യേറ്റം കാരണം കുണുക്കിപ്പാണൽ വംശനാശഭീഷണി നേരിടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:കേരളത്തിലെ സസ്യജാലം
ഇംഗ്ലീഷ് പ്രതിരോധം

ചെസ്സിലെ പ്രാരംഭനീക്കത്തിൽ കറുപ്പ് സ്വീകരിക്കുന്ന പ്രതിരോധപരമായ  ഒരു പ്രാരംഭനീക്കമാണ് **ഇംഗ്ലീഷ് പ്രതിരോധം**. ഇത് ഇങ്ങനെയാണ് കളിക്കുന്നത്:

:1. d4 e6
:2. c4 b6

## വിശദീകരണം
വെള്ള 3.e4 എന്ന നീക്കത്തിലൂടെ കാലാളുകളുടെ മധ്യനിര നേടുമ്പോൾ, കറുപ്പ് Bb7, ...Bb4,...Qh4,...f5, എന്നി നീക്കങ്ങളിലൂടെ മധ്യഭാഗത്തെ കാലാളുകൾക്ക് സമ്മർദ്ദമേൽപ്പിക്കുന്നു. ഈ നീക്കം ആവിഷ്ക്കരിച്ചത് പി.എൻ. വാല്ലിസ് എന്ന ഇംഗ്ലീഷ് കളിക്കാരനാണ്. 1970 കളിലെ ഒട്ടുമിക്ക മുൻനിരയിലുള്ള ഇംഗ്ലണ്ട് കളിക്കാരും ഈ നീക്കം തുടർന്നതോടെ **ഇംഗ്ലീഷ് പ്രതിരോധം** എന്ന പേര് പ്രചാരത്തിലായി. കറുപ്പിന്റെ ആന, കുതിര, മന്ത്രി എന്നിവ വെള്ളയ്ക്ക് മുമ്പേ ആക്രമിക്കാൻ മുൻനിരയിലെത്തുന്നു എന്നതാണ് ഈ നീക്കത്തിന്റെ സവിശേഷത.

വർഗ്ഗം:ചെസ്സിലെ പ്രാരംഭനീക്കങ്ങൾ
അലാന്ദ് ദ്വീപുകൾ

**അലാന്ദ്**  ( സ്വീഡിഷ് ഉച്ചാരണം ഓലാന്ദ് ) ദ്വീപുസമൂഹത്തിന്റെ കിടപ്പ്  സ്വീഡനിൽ നിന്നും  ഫിൻലൻഡിൽ നിന്നുംസമദൂരത്തിൽ ബാൾട്ടിക്  ഉൾക്കടലിലാണ്. ഫിൻലൻഡിന്റെ അധീനതയിലുളള 6757 ദ്വീപുകളടങ്ങുന്ന ഈ സ്വയംഭരണ പ്രദേശത്തിലെ നിവാസികൾ നൂറുശതമാനവും സ്വീഡിഷ് ഭാഷ സംസാരിക്കുന്നവരാണ്. നോർഡിക് രാഷ്ട്ര സമുച്ചയത്തിന്റെ ഭാഗമാണ്  അലാന്ദ്

### ഭൂമിശാസ്ത്രം
പാറക്കെട്ടുകളും ചതുപ്പു നിലങ്ങളും പൈൻ  മരക്കാടുകളും നിറഞ്ഞ ഭൂപ്രകൃതിയുടെ 9 ശതമാനമേ കൃഷിയോഗ്യമായുളളു.  
### ചരിത്രം
പത്തൊമ്പതാം നൂറ്റാണ്ടിന്റെ  തുടക്കത്തിൽ സ്വീഡന് ഈ ദ്വീപുസമൂഹം റഷ്യക്കു അടിയറ വെക്കേണ്ടിവന്നു. അന്നേ റഷ്യൻ സാമ്രാജ്യത്തിന്റെ ഭാഗമായിരുന്ന . ഫിൻലൻഡിനോട് ഈ ദ്വീപുകളും ചേർക്കപ്പെട്ടു.  നയതന്ത്രപ്രാധാന്യമുളള ഈ പ്രദേശം  കൈക്കലാക്കാൻ ആംഗ്ലോ-ഫ്രഞ്ചു ശക്തികൾ  ശ്രമിച്ചു, പിന്നീട് 1856-ലെ പാരീസ് ഉടമ്പടിയനുസരിച്ച്   തല്പരകക്ഷികളെല്ലാം  സൈന്യങ്ങളെ  നിശ്ശേഷം  പിൻവലിക്കുകയും , അലാന്ദ് സൈന്യരഹിതമേഖലയായി പ്രഖ്യാപിക്കപ്പെടുകയും ചെയ്തു. 1917-19 കാലത്ത് സ്വീഡൻ അലാന്ദ് തിരിച്ചെടുക്കാൻ  ശ്രമം നടത്തി. ജനഹിതവും അതിന് അനുകൂലമായിരുന്നു. അതിനായി നടത്തിയ ഒപ്പുശേഖരണത്തിൽ 95 ശതമാനം നിവാസികളും  സമ്മതം രേഖപ്പെടുത്തി. പക്ഷെ പല വിധ കാരണങ്ങളാലും അലാന്ദ്  ഫിൻലൻഡിന്റെ ഭാഗമായിത്തന്നെ ഇന്നും തുടരുന്നു. 

## അവലംബം


വർഗ്ഗം:നോർഡിക് രാജ്യങ്ങൾ
വർഗ്ഗം:അലാന്ദ് ദ്വീപുകൾ
ഗ്ര്വൻഫെൽഡ് പ്രതിരോധം

ചെസ്സിലെ പ്രതിരോധപരമായ ഒരു പ്രാരംഭനീക്കമാണ് **ഗ്ര്വൻഫെൽഡ് പ്രതിരോധം**. ഇതിലെ പ്രാഥമികനീക്കങ്ങൾ താഴെ കൊടുത്തിരിക്കുന്ന രീതിയിലാണ്. 
:1. d4 Nf6
:2. c4 g6
:3. Nc3 d5

വർഗ്ഗം:ചെസ്സിലെ പ്രാരംഭനീക്കങ്ങൾ
സ്ലാവ് പ്രതിരോധം

ചെസ്സിലെ പ്രാരംഭനീക്കമായ **സ്ലാവ് പ്രതിരോധം** കളിക്കുന്നത് ഇങ്ങനെയാണ്:

:1. d4 d5
:2. c4 c6

വെള്ളയുടെ ക്വീൻസ് ഗാംബിറ്റ് എന്ന പ്രാരംഭനീക്കത്തിനെതിരെ കളിക്കുന്ന ‌ഒരു പ്രതിരോധമുറയാണിത്.

വർഗ്ഗം:ചെസ്സിലെ പ്രാരംഭനീക്കങ്ങൾ
കിംങ്സ് ഗാംബിറ്റ്

ചെസ്സിലെ ഒരു പ്രാരംഭനീക്കമായ **കിംങ്സ് ഗാംബിറ്റ്** തുടങ്ങുന്നത് ഇങ്ങനെയാണ്:

:1. e4 e5
:2. f4

വെള്ള ഒരു കാലാളിനെ കറുപ്പിന് വെട്ടാനുവദിച്ച് കറുപ്പിന്റെ e-കാലാളിനെ മധ്യഭാഗത്ത് നിന്ന് വഴി തിരിച്ചു വിട്ട് d4 എന്ന നീക്കത്തിലൂടെ മധ്യഭാഗം നേടുക എന്ന ഉദ്ദേശ്യത്തോടെ നീക്കുന്ന പ്രാരംഭനീക്കമാണിത്. കറുപ്പ് അധികം ലഭിച്ച കാലാളിനെ നിലനിർത്താനായാൽ വെള്ളയുടെ രാജാവിന്റെ ഭാഗം ദുർബലമാകുന്നു എന്നതാണ് ഈ പ്രാരംഭനീക്കത്തിന്റെ തത്ത്വം.വെള്ളയ്ക്കാകട്ടെ നഷ്ടപ്പെട്ട കാലാളിനു പകരം ആക്രമണത്തിനുള്ള അവസരങ്ങൾ കൂടുതൽ ലഭിയ്ക്കുകയും ചെയ്യുന്നു

വർഗ്ഗം:ചെസ്സിലെ പ്രാരംഭനീക്കങ്ങൾ
ഏഴാമത്തെ വരവ്

എം.ടി.യുടെ രചനയിൽ ഹരിഹരൻ സംവിധാനം ചെയ്ത് 2013 സെപ്റ്റംബർ 15-ന് പുറത്തിറങ്ങിയ മലയാളചലച്ചിത്രമാണ് ***ഏഴാമത്തെ വരവ്***. എം.ടി.യും ഹരിഹരനും ഒരുമിക്കുന്ന 14-ആമത്തെ ചിത്രമാണിത്. ഇന്ദ്രജിത്ത്, വിനീത്, ഭാവന, മോഹന, കവിത, മാമുക്കോയ, സുരേഷ്‌കൃഷ്ണ, ക്യാപ്റ്റൻ രാജു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. 1979-ൽ നിർമ്മാണം ആരംഭിച്ച എവിടെയോ ഒരു ശത്രു എന്ന സിനിമയുടെ പുനരാവിഷ്‌കാരമാണ്‌ ഈ ചിത്രം. ഈ ചിത്രം പുറത്തിറങ്ങിയിട്ടില്ല.

ഗായത്രി സിനിമാസ് എന്റർപ്രൈസസിന്റെ ബാനറിൽ ഹരിഹരൻ തന്നെയാണ് ചിത്രം നിർമിച്ചിരിക്കുന്നത്. ചിത്രത്തിന്റെ ഗാനരചനയും സംഗീതവും അദ്ദേഹം തന്നെ നിർവഹിച്ചിരിക്കുന്നു. ഹരിഹരൻ ആദ്യമായാണ് ചലച്ചിത്രത്തിനു സംഗീതം നൽകുന്നത്.

## അഭിനേതാക്കൾ
* ഇന്ദ്രജിത്ത് - ഗോപിനാഥ്
* ഭാവന - ഭാനു
* വിനീത് - പ്രസാദ്
* സുരേഷ്‌കൃഷ്ണ
* ക്യാപ്റ്റൻ രാജു 
* കവിത
* വിനു മോഹൻ
* സുരേഷ് കൃഷ്ണ
* മാമുക്കോയ
* മോഹന - മാല
* കാഞ്ചന
* കെ.ടി.സി. അബ്ദുള്ള

## സംഗീതം
ഹരിഹരനാണ് ചിത്രത്തിന്റെ ഗാനരചനയും സംഗീതവും നിർവഹിച്ചിരിക്കുന്നത്. കർണാട്ടിക് സംഗീതത്തിൽ അധിഷ്ഠിതമായ നാല് ഗാനങ്ങളാണ്  ചിത്രത്തിലുള്ളത്.

## നിർമ്മാണം
പ്രധാന സ്ത്രീ കഥാപാത്രമായി പത്മപ്രിയയെയാണ് ആദ്യം പരിഗണിച്ചിരുന്നത്, എന്നാൽ പിന്നീട് ഇവർ ഇതിൽ നിന്നും പുറത്തായി. ഭാവനയാണ് ഈ വേഷം അവതരിപ്പിച്ചത്. വിനീത് അവതരിപ്പിക്കുന്ന വേഷത്തിലേക്കായി നരേനായായിരുന്നു ആദ്യം പരിഗണിച്ചിരുന്നത്. എന്നാൽ നരേനും ചിത്രത്തിൽ നിന്നും പിന്നീട് ഒഴിവായി.

ഓസ്ട്രേലിയയിൽ പരിശീലനം നൽകിയ ഒരു പുലിയും ചിത്രത്തിലെ കഥാപാത്രമാണ്. ഇന്ത്യയിൽ ചില മൃഗങ്ങളെ ഉപയോഗിച്ചുള്ള ചിത്രീകരണം വിലക്കിയിരിക്കുന്നതിനാൽ പുലിയെ ഉപയോഗിച്ചുള്ള ഭാഗങ്ങൾ  ഓസ്‌ട്രേലിയയിലാണ് ചിത്രീകരിച്ചത്.  പൂർണമായും വനമേഖലകളിലാണ് ചിത്രീകരണം നടത്തിയിരിക്കുന്നത്.

ഒരു ദേശത്തിലെ സ്വാധീനശക്തിയുമുള്ള ഗോപി മുതലാളി എന്ന കാഥാപാത്രത്തെ ഇന്ദ്രജിത്ത് അവതരിപ്പിച്ചിരിക്കുന്നു. ഗോപിയുടെ ഭാര്യയായാണ് ഭാവന അഭിനയിക്കുന്നത്. ചരിത്ര ഗവേഷകന്റെ വേഷത്തിൽ വിനീത് അഭിനയിക്കുന്നു. പക, പ്രണയം, പ്രതികാരം എന്നിവയാണ് ചിത്രത്തിന്റെ പ്രമേയം. പുലിറയിറങ്ങുന്നതു മൂലമുള്ള ഗ്രാമീണ ജീവിതത്തിലെ അസ്വസ്ഥതകൾ ചിത്രത്തിന്റെ പ്രധാന ഉള്ളടക്കമാണ്.

1979-ൽ സുകുമാരനെ നായകനാക്കി നിർമ്മാണം ആരംഭിച്ച എവിടെയോ ഒരു ശത്രു എന്ന സിനിമയുടെ പുനരാവിഷ്‌കാരമാണ്‌ ഈ ചിത്രം.  എന്നാൽ ഈ ചിത്രം പുറത്തിറങ്ങിയിരുന്നില്ല.

## ചിത്രീകരണം
ഓസ്ട്രേലിയ, കേരളത്തിലെ കണ്ണവം വനങ്ങൾ, കുടക്, വയനാട്, കോഴിക്കോട് ബാലുശ്ശേരി തെച്ചി എസ്റ്റേറ്റ് എന്നിവിടങ്ങളിലായി ചിത്രീകരണം നടത്തി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
ജലധാര

സമ്മർദം ചെലുത്തി അന്തരീക്ഷത്തിലേക്കു തുടർച്ചയായി ജലം തെറിപ്പിക്കുന്നതിനാണ് **ജലധാര** എന്നു പറയുന്നത്. ജലധാര രൂപകൽപ്പന ചെയ്യപ്പെടുന്നത്, മുകളിൽ നിന്ന് താഴെയ്ക്ക് പതിക്കുന്ന രീതിയിലും വായുവിലേക്ക് ഉയർത്തുന്ന രീതിയിലുമാണ്. പത്തൊമ്പാതാം നൂറ്റാണ്ടിന്റെ അവസാനം വരെ ഭൂമിയുടെ ഗുരുത്വാകർഷണം അടിസ്ഥാനമാക്കി ഉയർന്ന ഭാഗങ്ങളിലെ ജലാശയങ്ങളിൽ നിന്നാണ് ജലധാര നിർമിച്ചിരുന്നത്. ഇപ്പോൾ പമ്പ് ഉപയോഗിച്ച് വെള്ളം വളരെ ഉയരത്തിലും സംഗീതത്തിന്റേയും പ്രകാശത്തിന്റേയും പാശ്ചാത്തലത്തിലും ജലധാരകളുണ്ടാക്കുന്നുണ്ട്. കുടിവെള്ളം സജ്ജീകരിക്കുന്നതിനും അലങ്കാരത്തിനുമായി ജലധാരകൾ ഉപയോഗിക്കുന്നു.

## പ്രശസ്തമായ ജലധാരകൾ

* സ്വിറ്റ്സർലന്റിലെ ജനീവ പട്ടണത്തിലെ ദ ജറ്റ് ദീയോ ജലധാര (The jet d'eau). 1951 ൽ രൂപകല്പന ചെയ്ത ഈ ജലധാരയാണ് ഉയരത്തിലേക്ക് തള്ളുന്ന ആദ്യത്തെ ആധുനിക ജലധാര

* സൗദി അറേബ്യയിലെ ജിദ്ദ പട്ടണത്തിലെ കിംഗ്‌ ഫഹദ് ജലധാരയാണ് ഏറ്റവും ഉയരത്തിലേക്ക് തള്ളുന്ന ജലധാര. ഇതിന്റെ ഉയരം 853 അടി (260 മീറ്റർ).

* ദുബായിലെ ബുർജ് ഖലീഫയുടെ സമീപത്ത് സംഗീതത്തിന്റെ അകമ്പടിയോടെയുള്ള ജലധാര.

## ചിത്രശാല


File:Burj_Khalifa_Fountain,_ബുർജ്_ഖലിഫ_ജലധാര.JPG|ബുർജ് ഖലീഫയിലെ ജലധാര
File:Fountain_in_Burj_Khalifa,_ബുർജ്_ഖലീഫ_ജലധാര-003.JPG|ബുർജ് ഖലീഫയിലെ ജലധാര


വർഗ്ഗം:ജലം
വർഗ്ഗം:വിനോദങ്ങൾ
വാൾട്ടർ പേറ്റർ

ആംഗലേയ ഗദ്യകാരനും, നിരൂപകനും, സാഹിത്യകാരനുമായിരുന്നു **വാൾട്ടർ പേറ്റർ** (1839-1894). വിക്ടോറിയൻ കാലഘട്ടത്തിന്റെ അസ്തമയദശയെ പ്രതിനിധീകരിച്ച പേറ്റർ ശുദ്ധ കലാവാദത്തിന്റെ (Aesthetic Movement) പ്രചാരകനായിരുന്നു. കല ജീവിതത്തിനു വേണ്ടിയല്ല കല കലയ്ക്കു വേണ്ടിത്തന്നെയാണ് എന്നായിരുന്നൂ അദ്ദേഹത്തിന്റെ മതം.

## പ്രധാന രചനകൾ
അപ്രീസിയേഷൻസ്, പ്ലേറ്റോയും പ്ലേറ്റോണിസവും, മരിയസ് ദ് എപ്പിക്യൂരിയൻ എന്നിവയാണ് പ്രധാന രചനകൾ

## കല കലയ്ക്കുവേണ്ടി
സൗന്ദര്യാരാധനയാണ് ജീവിതലക്ഷ്യം എന്നു വിശ്വസിക്കുന്നവരുടെ മുദ്രാവാക്യമാണ് കല കലയ്ക്കുവേണ്ടി . ശുദ്ധകലാവാദം അഥവാ *'ലാവണ്യവാദം* എന്നറിയപ്പെടുന്ന വിശ്വാസപദ്ധതിയുടെ പ്രചാരകരിൽ പ്രമുഖനാണ് പേറ്റർ.

## അവലംബം

വർഗ്ഗം:ഇംഗ്ലീഷ് സാഹിത്യകാരന്മാർ
കാരോ-കാൻ പ്രതിരോധം

ചെസ്സിലെ ഒരു പ്രാരംഭനീക്കമാണ് **കാരോ-കാൻ പ്രതിരോധം**. വെള്ളയുടെ e4 നീക്കത്തിനെതിരെ c6 എന്ന നീക്കത്തോടെ തുടങ്ങുന്ന പ്രാരംഭനീക്കത്തിന്റെ മുറയാണ് കാരോ-കാൻ പ്രതിരോധം. ഈ നീക്കം ഇങ്ങനെ സൂചിപ്പിക്കാം:

1. **e4 c6**

സിസിലിയൻ പ്രതിരോധം, ഫ്രഞ്ച് പ്രതിരോധം എന്നിവയെ പോലെ ഇതുമൊരു സെമി ഓപ്പൺ ഗെയിമാണ്. ഏറ്റവും പ്രചാരമുള്ള ഉറച്ച പ്രതിരോധരീതികളിലൊന്നായ കാരോ-കാൻ പ്രതിരോധത്തിൽ കളിയുടെ അന്ത്യത്തിൽ കറുത്ത കരുക്കളുടെ വിന്യാസം മുൻ തൂക്കം നേടാൻ സഹായിക്കാറുണ്ട്.  കളിക്കാരായ ഹൊറേഷ്യോ കാരോയുടേയും, മാർക്കസ് കാനിന്റേയും പേരിൽ ആണ് ഈ പ്രതിരോധ നീക്കങ്ങൾ അറിയപ്പെടുന്നത്. 

വർഗ്ഗം:ചെസ്സിലെ പ്രാരംഭനീക്കങ്ങൾ
ദൈവത്തിന്റെ സ്വന്തം ക്ലീറ്റസ്

ബെന്നി പി. നായരമ്പലം കഥയും തിരക്കഥയും സംഭാഷണവുമെഴുതി മാർത്താണ്ഡൻ സംവിധാനം ചെയ്ത് 2013 സെപ്റ്റംബർ 12നു പ്രദശനത്തിനെത്തിയ മലയാളചലച്ചിത്രമാണ് **ദൈവത്തിന്റെ സ്വന്തം ക്ലീറ്റസ്**.മമ്മൂട്ടി, ഹണി റോസ്, സുരാജ് വെഞ്ഞാറമ്മൂട്, സിദ്ദിഖ്, തെസ്നി ഖാൻ, അജു വർഗീസ്, രെജിത്ത് മേനോൻ, കോട്ടയം നസീർ തുടങ്ങിയവരാണ് അഭിനേതാക്കൾ.

## അവലംബം


വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മാർത്താണ്ഡൻ സംവിധാനം ചെയ്ത ചലച്ചിത്രങ്ങൾ
കുട്ടികളുടെ ദീപിക

മലയാളത്തിൽ പ്രസിദ്ധീകരിച്ചു വരുന്ന ഒരു ബാലപ്രസിദ്ധീകരണമാണ് **കുട്ടികളുടെ ദീപിക**.

## അവലംബം


വർഗ്ഗം:ബാലവാരികകൾ
വർഗ്ഗം:മലയാളവാരികകൾ
ഇൻഡ്യാനാ ജോൺസ്

1981-ൽ ജോർജ് ലൂക്കാസ് നിർമിച്ച് സ്റ്റീവൻ സ്പിൽബർഗ് സംവിധാനം ചെയ്ത റൈഡേഴ്സ് ഒവ് ദ് ലോസ്റ്റ് ആർക്ക് എന്ന സിനിമയിൽ അവതരിപ്പിക്കപ്പെട്ട സാങ്കല്പിക കഥാപാത്രമാണ് **ഇൻഡ്യാനാ ജോൺസ്**.ഹാരിസൺ ഫോർഡാണ് പാമ്പുകളെ ഭയക്കുന്ന, പുരാതന സംസ്കാരങ്ങളെക്കുറിച്ച് ആഴത്തിൽ അറിവുള്ള, തമാശക്കാരനായ, കൗബോയ് വേഷത്തിൽ സാഹസങ്ങൾക്കിറങ്ങിപ്പുറപ്പെടുന്ന  ഡോ. ഹെൻറി വാൾട്ടർ ഇൻഡ്യാനാ ജോൺസ് എന്ന കഥാപാത്രത്തെ അനശ്വരമാക്കിയത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കഥാപാത്രങ്ങൾ
ഉമ്മിണിത്തമ്പി

വേലുത്തമ്പിയുടെ പതനത്തിനു ശേഷം 1809 മുതൽ 1811 വരെ തിരുവിതാംകൂറിലെ ദളവയായിരുന്നു **ഉമ്മിണിത്തമ്പി**. തിരുവിതാംകൂറിൽ ആദ്യമായി *കാവൽ* എന്ന പേരിൽ പോലീസിന് തുടക്കം കുറിച്ചത് ഇദ്ദേഹമായിരുന്നു. ഈസ്റ്റ് ഇന്ത്യാ കമ്പനി സജ്ജീകരണങ്ങളെ അനുകരിച്ച് നാല് ഇൻസാഫ് (നീതി ന്യായ)കോടതികളും ഠാണാവുകളും (തടവുമുറി)സ്ഥാപിച്ചു. 
## ജീവിതരേഖ
തിരുവനന്തപുരം നഗരത്തിലെ കരമന ആണ്ടിയിറക്കത്ത് പുതുമന അമ്മവീട്ടിലാണ് ഉമ്മിണി ജനിച്ചത്. വളരെ ചെറുപ്പത്തിലെ സർക്കാർ സേവനത്തിൽ പ്രവേശിച്ചു. കാവൽപ്പടയിലെ നായകനായിരുന്നു. ബ്രിട്ടീഷ് റസിഡന്റിന്റെ അപ്രീതിക്കിരയായ ഉമ്മിണിയെ നെല്ലൂരിൽ കടത്തി തടവിലാക്കി. അവിടെ മരണമടഞ്ഞു.
## അവലംബം


വർഗ്ഗം:തിരുവിതാംകൂറിന്റെ ദളവമാർ
ബനെഡെറ്റോ ക്രോച്ചേ

ഇറ്റാലിയൻ ആശയവാദതത്വചിന്തകനും എഴുത്തുകാരനുമായിരുന്നു **ബനെഡെറ്റോ ക്രോച്ചേ** (1866-1952) . അദ്ദേഹത്തിന്റെ **ഈസ്തെറ്റിക്** ലാവണ്യശാസ്ത്രചർച്ചകളിൽ ഒഴിച്ചുകൂടാനാവാത്ത ഒരു ഗ്രന്ഥമാണ്. സൗന്ദര്യശാസ്ത്രലോകത്ത് ഒരു പുതിയ ഭൂഖണ്ഡം കണ്ടുപിടിച്ച കൊളംബസ് ആയാണ് ഡൗഗ്ലസ് അയ്ൻസ്ലി ക്രോച്ചേയെ വിശേഷിപ്പിക്കുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇറ്റാലിയൻ എഴുത്തുകാർ
മമ്മൂട്ടി അഭിനയിച്ച ചലച്ചിത്രങ്ങൾ

230px|ലഘുചിത്രം|മമ്മൂട്ടി
മലയാള ചലച്ചിത്ര മേഖലയിലെ  ഒരു പ്രമുഖ അഭിനേതാവാണ് **[[മമ്മൂട്ടി]]**. മലയാളത്തിനു പുറമെ തമിഴ്, കന്നഡ, തെലുങ്ക്, ഹിന്ദി, ഇംഗ്ലിഷ് ഭാഷകളിലും മമ്മൂട്ടി അഭിനയിച്ചിട്ടുണ്ട്. മമ്മൂട്ടി വിവിധ ഭാഷകളിൽ അഭിനയിച്ച ചലച്ചിത്രങ്ങളുടെ പട്ടികയാണ് താഴെ കൊടുത്തിരിക്കുന്നത്.

## മലയാളം

### 2020 മുതൽ

### 2011 - 2019

### 2005 - 2010

### 1991 - 2004

### 1981 - 1990

### 1971 - 1980

## മറ്റു ഭാഷകൾ
### ഹിന്ദി

### തെലുഗു

### കന്നഡ

### ഇംഗ്ലിഷ്

### തമിഴ്

## റിലീസ് ചെയ്യാതിരുന്ന സിനിമകൾ
*ദേവലോകം
*റെയിൽവേ കൂലി

## അവലംബം

വർഗ്ഗം:ചലച്ചിത്രങ്ങൾ അഭിനേതാക്കൾ അനുസരിച്ച്
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:മലയാളചലച്ചിത്രവുമായി ബന്ധപ്പെട്ട പട്ടികകൾ
ഫുക്കുയിറ്റൈറ്റൻ

ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു **ഫുക്കുയിറ്റൈറ്റൻ**. തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ജപ്പാനിൽ നിന്നും ആണ്. 2010 ൽ ആണ് ഇവയുടെ വർഗ്ഗീകരണം നടന്നത് . ടൈപ്പ് സ്പെസിമെൻ ഒരു അപൂർണമായ ഫോസ്സിൽ ആണ് FPDM-V8468.

## അവലംബം

* http://www.dinosaur.pref.fukui.jp/en/dic/Fukuititan.html 

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
കുതിര (ചെസ്സ്)

ചെസ്സിലെ ഒരു കരുവാണ് കുതിര( ). യുദ്ധമുഖത്തെ കുതിരപ്പുറത്തെ പടക്കോപ്പുകളണിഞ്ഞ പോരാളിയെയാണ് ഈ പേർ സൂചിപ്പിക്കുന്നത്. കുതിരത്തലയും കുതിരക്കഴുത്തുമുള്ള മാതൃകയാണ് സാധാരണയായി ഇത് സൂചിപ്പിക്കാൻ ഉപയോഗിക്കുന്നത്. കളി തുടങ്ങുമ്പോൾ ഇരു കളിക്കാരനും രണ്ടു കുതിരകൾ വീതം ഉണ്ടായിരിക്കും. കളിക്കാരനു അടുത്തുള്ള നിരയിൽ മൂലയിൽ നിന്ന് ഒരു കള്ളി വിട്ടിട്ടുള്ള കള്ളിയിലാണ് കുതിര എന്ന കരുവിന്റെ സ്ഥാനം. ഇംഗ്ലീഷിലെ 'L' അക്ഷരത്തെ അനുസ്മരിക്കുന്ന തരത്തിലാണ് കുതിരയുടെ സഞ്ചാരപാത.

## നീക്കുന്ന രീതി

കുതിരയുടെ നീക്കം മറ്റു ചെസ്സ് കരുക്കളിൽ വ്യത്യസ്തതയുള്ളതാണ്. കുതിര നീക്കുന്നത് ഇപ്രകാരമാണ്, രണ്ടു കള്ളി തിരശ്ചീനമായി പോയി ഒരു കള്ളി കുത്തനെയും അല്ലെങ്കിൽ രണ്ടു കള്ളി കുത്തനെ പോയി ഒരു കള്ളി തിരശ്ചിനമായും കുതിര നീക്കുന്നു. ഈ നീക്കം ഇംഗ്ലീഷ് അക്ഷരമാലയിലെ L എന്ന അക്ഷരത്തെ സൂചിപ്പിക്കുന്നതു കൊണ്ട് L ആകൃതിയിലുള്ള നീക്കം എന്ന് പറയുന്നു. മറ്റു ചെസ്സ് കരുക്കൾക്കില്ലാത്ത മറ്റു കരുക്കൾ മുകളിലൂടെയുള്ള സഞ്ചാരം കുതിരയ്ക്കുണ്ട്. കുതിര നീങ്ങുന്നത് വെളുപ്പിൽ നിന്ന് കറുപ്പിലേക്കോ, കറുപ്പിൽ നിന്ന് വെളുപ്പിലേക്കോ ആണ്. തന്റെ L നീക്കത്തിൽ ഏതിരാളിയുടെ കരുവുണ്ടെങ്കിൽ കുതിരയ്ക്ക് അത് വെട്ടിയെടുത്തുകൊണ്ട് അവിടെ സ്ഥാനമുറപ്പിക്കാം. അടഞ്ഞ ചെസ്സ് കളിയിൽ കുതിര മറ്റേതു കരുവിനേക്കാളും പ്രതേകിച്ച് ആനയേക്കാളും ശക്തനാവുന്നു. ഏഴാം നൂറ്റാണ്ടു മുതൽ ചെസ്സിൽ വളരെക്കാലമായി മാറ്റങ്ങളൊന്നുമില്ലാതെ നിലനില്ക്കുന്ന നീക്കമാണ് കുതിരയുടെ L നീക്കം. അതുകൊണ്ട് തന്നെ, ചെസ്സുമായി ബന്ധപ്പെട്ട ഒട്ടുമിക്ക കളികളിലും കുതിരയുടെ L നീക്കം കാണാം.

ഏതിരാളിയുടെ കരുക്കൾ കൂട്ടമായി നിരന്ന അടഞ്ഞ പരിസ്ഥിതിയിൽ, കുതിര നന്നായി പ്രവർത്തിക്കുന്നു. കളത്തിന്റെ മധ്യഭാഗത്ത് നില്ക്കുമ്പോഴാണ് കുതിര കൂടുതൽ കള്ളികൾ നിയന്ത്രണം കൈവരിക്കുന്നത്. വശങ്ങളിൽ നില്ക്കുമ്പോൾ മൂന്നോ നാലോ കള്ളികൾ(നില്ക്കുന്ന സ്ഥാനമനുസരിച്ച്) മാത്രമെ കുതിരയുടെ നിയന്ത്രണത്തിലുള്ളൂ. മൂലയിൽ നില്ക്കുമ്പോൾ രണ്ടു കള്ളിയായി നിയന്ത്രണം പരിമിതപ്പെടുന്നു. മൂലയിരിക്കുന്ന കുതിര മധ്യഭാഗത്തെത്താൻ മറ്റു കരുക്കളായ ആന, തേര്, മന്ത്രി എന്നിവയേക്കാൾ കൂടുതൽ നീക്കമെടുക്കുന്നു. ഈ തത്ത്വത്തെ പ്രതിഫലിപ്പിക്കുന്ന ഇംഗ്ലീഷിലെ പദപ്രയോഗമാണ് "A knight on the rim is grim" അഥവാ "A knight on the rim is dim" എന്നത്.

കാലാളുകളെ നീക്കാതെ ആദ്യം തന്നെ നീക്കാവുന്ന ഒരോയൊരു കരുവാണ് കുതിര. മുകളിൽ പറഞ്ഞ കാരണം കൊണ്ട് കുതിരയുടെ പ്രാരംഭ നീക്കം മധ്യഭാഗത്തെ ലക്ഷ്യം വച്ചുള്ള ഏറ്റവും നല്ല കള്ളിയിലേക്ക് ആയിരിക്കണം. സാധാരണയായി കുതിരകളെ ആനകളെക്കാൾ മുമ്പും തേര്, മന്ത്രി എന്നിവയേക്കാൾ വളരെ മുമ്പും ആക്രമണത്തിനായി കൊണ്ടുവരുന്നു.

സവിശേഷ രീതിയിൽ നീങ്ങുന്നതു കൊണ്ട്, ഒന്നിലധികം കരുക്കളെ ഒരുമിച്ച് ആക്രമിക്കുന്ന ഫോർക്ക് എന്ന തന്ത്രം നടപ്പിലാക്കാൻ കുതിര വളരെ അനുയോജ്യനായ കരുവാണ്.
  

ചിത്രത്തിൽ, f5 എന്ന കള്ളിയിൽ ഇരിക്കുന്ന കുതിര ചെസ്സ് കളത്തിലെ ഓരോ കള്ളിയിലുെത്താനുള്ള നീക്കങ്ങളുടെ എണ്ണം അക്കങ്ങൾ കൊണ്ട് സൂചിപ്പിച്ചിരിക്കുന്നു.

## യൂണികോഡ്
ചെസ്സിലെ കുതിരയ്ക്ക് യൂണികോഡ് നിർവചിക്കുന്ന രണ്ടു കോഡ് പോയിന്റുകളാണ്:

♘ U+2658 വെളുപ്പ് ചെസ്സ് കുതിര (HTML &amp;#9816;)

♞ U+265E കറുപ്പ് ചെസ്സ് കുതിര (HTML &amp;#9822;)
    
വർഗ്ഗം:ചെസ്സ് കരുക്കൾ
കിങ്ങ്മാൻ റീഫ്

ഏറെക്കുറെ പൂർണ്ണമായി സമുദ്രത്തിനടിയിലുള്ളതും മനുഷ്യവാസമില്ലാത്തതുമായ ഒരു ത്രികോണാകൃതിയിലുള്ള ദ്വീപാണ് **കിങ്ങ്മാൻ റീഫ്** . ഇത് കിഴക്കുപടിഞ്ഞാറ് 18 കിലോമീറ്ററും തെക്കുവടക്ക് 9 കിലോമീറ്ററും വലിപ്പമുള്ളതാണ്. വടക്കൻ പസഫിക് സമുദ്രത്തിൽ, ഹവായിയൻ ദ്വീപുകൾക്കും അമേരിക്കൻ സമോവയ്ക്കും ഏകദേശം മദ്ധ്യത്തിലായി  എന്ന സ്ഥാനത്താണ് ഈ റീഫ് സ്ഥിതിചെയ്യുന്നത്. വടക്കൻ ലൈൻ ദ്വീപുകളിൽ ഏറ്റവും വടക്കായി പാൽമൈറ അറ്റോൾ എന്ന അടുത്തുള്ള ദ്വീപിന് 67 കിലോമീറ്റർ വടക്കുപടിഞ്ഞാറും ഹൊണോലുലുവിന് 1720 കിലോമീറ്റർ തെക്കുമായാണ് ഇതിന്റെ സ്ഥാനം.

80 മീറ്റർ ആഴമുള്ള ഒരു ലഗൂണിനു ചുറ്റുമായാണ് ഈ റീഫ് സ്ഥിതിചെയ്യുന്നത്. റീഫിനുള്ളിലുള്ള പ്രദേശത്തിന്റെ വിസ്തീർണ്ണം 76 ചതുരശ്രകിലോമീറ്റർ വരും. കിഴക്കൻ അതിർത്തിയിൽ 8000 ചതുരശ്രമീറ്ററിൽ പവിഴപ്പുറ്റുകളുടെ അവശിഷ്ടവും 4000 ചതുരശ്രമീറ്ററിൽ വലിയ കക്കകളും നിറഞ്ഞ രണ്ട് കരഭാഗങ്ങളുണ്ട്. തീരത്തിന്റെ ആകെ നീളം 3 കിലോമീറ്ററാണ്. ഏറ്റവും ഉയർന്ന കരഭാഗം സമുദ്രനിരപ്പിന് 1.5 മീറ്റർ മാത്രം ഉയരത്തിലാണ്. മിക്ക സമയത്തും ഈ കരഭാഗം പോലും ജലാവൃതമാണ്.  അക്കാരണത്താൽ കിങ്ങ്മാൻ റീഫ് സമുദ്രയാത്രയ്ക്ക് ഭീഷണിയാണ്. ഇവിടെ പ്രകൃതിവിഭവങ്ങളൊന്നും തന്നെയില്ല. വാസയോഗ്യമല്ലാത്തതിനാൽ മനുഷ്യർ നടത്തുന്ന ഒരു ഉത്പാദന/നിർമ്മാണപ്രവൃത്തികളും ഇവിടെ നടക്കുന്നില്ല.

## പരിസ്ഥിതി

സമുദ്രജീവികളുടെ   വളരെ വൈവിധ്യമുള്ള ഒരു ആവാസവ്യവസ്ഥയുടെ കേന്ദ്രമാണ് കിങ്മാൻ റീഫ്. ആഴംകുറഞ്ഞഭാഗത്ത്  ധാരാളമായ കാണപ്പെടുന്ന   ജയ്ന്റ് ക്ലാമുകൾക്കു പുറമേ 38 ജനുസിൽപ്പെടുന്ന 130 ഓളം സ്പീഷീസ് പവിഴങ്ങളും ഈ റീഫിലുണ്ട്.
 

## ഇതും കാണുക
* ഗുവാനോ ദ്വീപ് അവകാശവാദങ്ങളുടെ പട്ടിക

## അവലംബം

## പുറത്തേയ്ക്കുള്ള കണ്ണികൾ

* K5K Amateur Radio Expedition to Kingman Reef
* Kennedy Warne: "An Uneasy Eden"  — National Geographic Magazine, July 2008
മിഡ്‌വേ പവിഴദ്വീപുകൾ

വടക്കൻ പസഫിക് സമുദ്രത്തിലെ ഒരു അറ്റോൾ ആണ് **മിഡ്‌വേ അറ്റോൾ** (; **മിഡ്‌വേ ദ്വീപ്**, **മിഡ്‌വേ ദ്വീപുകൾ** എന്നീപേരുകളിലും അറിയപ്പെടുന്നു; ഹവായിയൻ ഭാഷ: *പിഹെമാനു കൗയിഹെലാനി*). 6.2 ചതുരശ്രകിലോമീറ്ററാണ് ഇതിന്റെ വിസ്തീർണ്ണം. വടക്കൻ അമേരിക്കയ്ക്കും ഏഷ്യയ്ക്കും ഏകദേശം മദ്ധ്യ‌ത്തിലാണ് ഈ ദ്വീപിന്റെ സ്ഥാനം. അക്ഷാംശം വച്ചുനോക്കിയാൽ യുണൈറ്റഡ് കിംഗ്ഡത്തിലെ ഗ്രീൻവിച്ച് എന്ന സ്ഥലത്തിന്റെ എതിർഭാഗത്താണ് ഇത് സ്ഥിതി ചെയ്യുന്നത്. ഹവായിയൻ ദ്വീപസമൂഹത്തിന്റെ വടക്കുപടിഞ്ഞാറൻ അറ്റത്ത് ഹവായിയിലെ ഹൊണോലുലുവിൽ നിന്ന് ജപ്പാനിലെ ടോക്കിയോവിലേയ്ക്കുള്ള ദൂരത്തിന്റെ മൂന്നിലൊന്നാണ് മിഡ്‌വേയിലേയ്ക്കുള്ള ദൂരം. അമേരിക്കൻ ഐക്യനാടുകളുടെ ഓർഗനൈസ് ചെയ്യാത്തതും, ഇൻകോർപ്പറേറ്റ് ചെയ്യാത്തതുമാായ ഒരു ഭൂവിഭാഗമാണിത്. ഇവിടെയായിരുന്നു പണ്ട് മിഡ്‌വേ നേവൽ എയർ സ്റ്റേഷൻ (പഴയ ഐ.സി.എ.ഒ. **പി.എം.ഡി.വൈ.**) സ്ഥിതിചെയ്തിരുന്നത്. സ്ഥിതിവിവരക്കണക്കുകൾക്കായി മിഡ്‌വേ യുനൈറ്റഡ് സ്റ്റേറ്റ്സ് മൈനർ ഔട്ട്‌ലൈയിംഗ് ദ്വീപുകളിലൊന്നായാണ് കണക്കാക്കപ്പെടുന്നത്. ഇത് അന്താരാഷ്ട്ര ദിനരേഖയ്ക്ക് 259 കിലോമീറ്ററിൽ താഴെ അകലത്തിലാണ് സ്ഥിതിചെയ്യുന്നത് സാൻ ഫ്രാൻസിസ്കോയ്ക്ക് 5200 കിലോമീറ്റർ പടിഞ്ഞാറും ടോക്യോയ്ക്ക് 4100 കിലോമീറ്റർ കിഴക്കുമാണിത്. യുനൈറ്റഡ് സ്റ്റേറ്റ്സ് ഫിഷ് ആൻഡ് വൈൽഡ്‌ലൈഫ് സർവീസ് (എഫ്.ഡബ്ല്യൂ.എസ്.) ആണ് **മിഡ്‌വേ അറ്റോൾ നാഷണൽ വൈൽഡ്‌ലൈഫ് റെഫ്യൂജ്** ഭരിക്കുന്നത്. ഇതിന്റെ വിസ്തീർണ്ണം 590,991.50 ഏക്കറുകളാണ് (ഇതിൽ ഭൂരിപക്ഷവും കടലാണ്).

മിഡ്‌വേ യുദ്ധത്തിന്റെ കേന്ദ്രബിന്ദു ഈ അറ്റോൾ ആയിരുന്നു. ഇത് രണ്ടാം ലോകമഹായുദ്ധത്തിൽ പസഫിക് യുദ്ധമുഖത്തുനടന്ന ഏറ്റവും പ്രധാന യുദ്ധങ്ങളിലൊന്നായിരുന്നു. 1942 ജൂൺ 4-നും 6-നും മദ്ധ്യായായിരുന്നു ഈ യുദ്ധം നടന്നത്. ഈ യുദ്ധത്തിൽ അമേരിക്കൻ നാവികസേന മിഡ്‌വേ ദ്വീപുകൾകുനേരേ ജപ്പാൻ നടത്തിയ ആക്രമണത്തെ ചെറുത്തുതോല്പിക്കുകയുണ്ടായി. പസഫിക് യുദ്ധമുഖത്തെ വലിയ മാറ്റമായിരുന്നു ഈ യുദ്ധത്തോടെ സംഭവിച്ചത്.

## കുറിപ്പുകൾ

## അവലംബം
*  Also reprinted here.

## പുറത്തേയ്ക്കുള്ള കണ്ണികൾ

* Satellite Map and NOAA Chart of Midway  on BlooSee
* AirNav – Henderson Field Airport : Airport facilities and navigational aids.
* Diary from the middle of nowhere BBC's environment correspondent David Shukman reports on the threat of plastic rubbish drifting in the North Pacific Gyre to Midway. Accessed 2008-03-26.
* 
* Midway Atoll National Wildlife Refuge (this article incorporated some content from this public domain site)
* NOAA Midway Island Hawaiian Monk Seal Captive Care & Release Project
* ''The Battle of Midway: Turning the Tide in the Pacific,'' a National Park Service Teaching with Historic Places (TwHP) lesson plan
* ''Marines at Midway: by Lieutenant Colonel R.D. Heinl, Jr., USMC Historical Section, Division of Public Information Headquarters, U.S. Marine Corps 1948,''
* Aviation: From Sand Dunes to Sonic Booms, a National Park Service ''Discover Our Shared Heritage'' Travel Itinerary
* Past residents of Midway Discussion of Midway related topics by former residents and those interested in Midway.
* U.S. Unincorporated Possessions. Accessed 2008-03-26.